|  |
| --- |
| **1 ข้อมูลทั่วไป** |

บริษัท ทเวนตี้ โฟร์ คอน แอนด์ ซัพพลาย จำกัด (“บริษัท”) จัดตั้งขึ้นในประเทศไทย โดยมีที่อยู่ที่จดทะเบียนไว้ดังนี้

เลขที่ 89 อาคารเอไอเอ แคปปิตอล เซ็นเตอร์ ชั้น 9 ห้อง 901 ถนนรัชดาภิเษก แขวงดินแดง เขตดินแดง จังหวัดกรุงเทพมหานคร

บริษัทดำเนินธุรกิจหลักเป็นผู้จำหน่ายและให้บริการติดตั้งระบบปรับอากาศและระบายอากาศ ระบบไฟฟ้าและระบบประปารวมถึง  
การให้บริการบำรุงรักษางานระบบภายหลังการติดตั้ง

งบการเงินได้รับอนุมัติจากคณะกรรมการบริษัท เมื่อวันที่ 24 กุมภาพันธ์ พ.ศ. 2565

|  |
| --- |
| **2 เหตุการณ์สำคัญในระหว่างปีที่รายงาน** |

เนื่องด้วยในปี พ.ศ. 2563 เกิดการแพร่ระบาดของโรคติดเชื้อไวรัส COVID-19 และมีผลกระทบต่อเนื่องมาในปี พ.ศ. 2564 สถานการณ์ดังกล่าวส่งผลกระทบต่อทุกธุรกิจอุตสาหกรรมอย่างรวดเร็วทั่วโลกรวมถึงประเทศไทย อย่างไรก็ตามผู้บริหารพิจารณาว่าเหตุการณ์ดังกล่าวจะไม่ส่งผลกระทบเป็นสาระสำคัญต่อบริษัทแต่อย่างใดและมีการติดตามสถานการณ์อย่างใกล้ชิด

|  |
| --- |
| **3 เกณฑ์ในการจัดทำงบการเงิน** |

งบการเงินได้จัดทำขึ้นตามมาตรฐานการรายงานทางการเงินของไทยและข้อกำหนดภายใต้พระราชบัญญัติหลักทรัพย์และตลาดหลักทรัพย์

งบการเงินจัดทำขึ้นโดยใช้เกณฑ์ราคาทุนเดิมในการวัดมูลค่าขององค์ประกอบของงบการเงิน ยกเว้นเรื่องที่อธิบายในนโยบายการบัญชี

การจัดทำงบการเงินให้สอดคล้องกับหลักการบัญชีที่รับรองทั่วไปในประเทศไทยกำหนดให้ใช้ประมาณการทางบัญชีที่สำคัญและการใช้ดุลยพินิจของผู้บริหารตามกระบวนการในการนำนโยบายการบัญชีของบริษัทไปถือปฏิบัติ บริษัทเปิดเผยเรื่องการใช้ดุลยพินิจ  
ของผู้บริหารหรือรายการที่มีความซับซ้อน และรายการเกี่ยวกับข้อสมมติฐานและประมาณการที่มีนัยสำคัญต่องบการเงินในหมายเหตุประกอบงบการเงินข้อ 8

ตัวเลขเปรียบเทียบได้มีการปรับปรุงและจัดประเภทรายการใหม่เพื่อให้สอดคล้องกับการนำเสนอรายการในงบการเงินปีปัจจุบันเท่าที่จำเป็น

งบการเงินฉบับภาษาอังกฤษจัดทำขึ้นจากงบการเงินตามกฎหมายที่เป็นภาษาไทย ในกรณีที่มีเนื้อความขัดแย้งกันหรือมีการตีความ  
ในสองภาษาแตกต่างกันให้ใช้งบการเงินตามกฎหมายฉบับภาษาไทยเป็นหลัก

|  |
| --- |
| **4 มาตรฐานการรายงานทางการเงินฉบับใหม่และฉบับปรับปรุง** |

**4.1** มาตรฐานการรายงานทางการเงินฉบับใหม่และฉบับปรับปรุงมาถือปฏิบัติสำหรับรอบระยะเวลาบัญชีที่เริ่มในหรือหลังวันที่ 1 มกราคม พ.ศ. **2564** ที่เกี่ยวข้อง ซึ่งผู้บริหารได้ประเมินว่าไม่มีผลกระทบที่มีนัยสำคัญต่อบริษัท

1. **การปรับปรุงการอ้างอิงกรอบแนวคิดในมาตรฐานการรายงานทางการเงิน** เพิ่มเติมหลักการใหม่และแนวปฏิบัติในเรื่องต่อไปนี้

* การวัดมูลค่า ซึ่งรวมถึงปัจจัยที่ต้องพิจารณาในการเลือกเกณฑ์การวัดมูลค่า
* การแสดงรายการและการเปิดเผยข้อมูล รวมถึงการจัดประเภทรายการรายได้และค่าใช้จ่ายในกำไรขาดทุนเบ็ดเสร็จอื่น
* เรื่องกิจการที่เสนอรายงานอาจเป็นกิจการเดียวหรือส่วนของกิจการหรือประกอบด้วยกิจการมากกว่า 1 แห่ง ซึ่งไม่จำเป็นต้องเป็นกิจการตามกฎหมาย และ
* การตัดรายการสินทรัพย์และหนี้สิน

กรอบแนวคิดได้ปรับปรุงคำนิยามของสินทรัพย์และหนี้สิน และเกณฑ์ในการรวมสินทรัพย์และหนี้สินในงบการเงิน รวมทั้งได้อธิบายให้ชัดเจนขึ้นถึงบทบาทของความสามารถของฝ่ายบริหารในการดูแลรักษาทรัพยากรเชิงเศรษฐกิจของกิจการ ความระมัดระวัง และความไม่แน่นอนของการวัดมูลค่าในการรายงานทางการเงิน

**ข) การปรับปรุงมาตรฐานการรายงานทางการเงินฉบับที่ 3 เรื่อง การรวมธุรกิจ** ได้ให้คำนิยามของ “ธุรกิจ” ใหม่   
ซึ่งกำหนดให้การได้มาซึ่งธุรกิจต้องรวมถึงข้อมูลปัจจัยนำเข้าและกระบวนการที่สำคัญเป็นอย่างน้อยซึ่งเมื่อนำมารวมกันมีส่วนอย่างมีนัยสำคัญทำให้เกิดความสามารถในการสร้างผลผลิต รวมทั้งปรับปรุงคำนิยามของ “ผลผลิต” โดยให้ความสนใจ  
ในตัวของสินค้าและบริการที่ให้กับลูกค้า และตัดเรื่องการอ้างอิงความสามารถในการลดต้นทุนออกไป

**ค)** **การปรับปรุงมาตรฐานการรายงานทางการเงินฉบับที่ 9 เรื่อง เครื่องมือทางการเงิน และมาตรฐานการรายงานทางการเงิน ฉบับที่ 7 เรื่อง การเปิดเผยข้อมูลเครื่องมือทางการเงิน** ปรับเปลี่ยนข้อกำหนดการบัญชีป้องกันความเสี่ยงโดยเฉพาะ   
เพื่อบรรเทาผลกระทบที่อาจเกิดขึ้นจากความไม่แน่นอนที่เกิดจากการปฏิรูปอัตราดอกเบี้ยอ้างอิง เช่น อัตราดอกเบี้ยอ้างอิง  
ที่กำหนดจากธุรกรรมการกู้ยืม (Interbank offer rates - IBORs) นอกจากนี้ การปรับปรุงได้กำหนดให้กิจการให้ข้อมูลเพิ่มเติมเกี่ยวกับความสัมพันธ์ของการป้องกันความเสี่ยงที่ได้รับผลกระทบโดยตรงจากความไม่แน่นอนใด ๆ นั้น

1. **การปรับปรุงมาตรฐานการบัญชีฉบับที่ 1 เรื่อง การนำเสนองบการเงิน และมาตรฐานการบัญชี ฉบับที่ 8   
   เรื่อง นโยบายการบัญชี การเปลี่ยนแปลงประมาณการทางบัญชีและข้อผิดพลาด** ปรับปรุงคำนิยามของ ”ความมีสาระสำคัญ” โดยให้เป็นไปในแนวทางเดียวกันกับมาตรฐานการรายงานทางการเงินและกรอบแนวคิด และอธิบายถึงการนำความมีสาระสำคัญไปประยุกต์ได้ชัดเจนขึ้นในมาตรฐานการบัญชีฉบับที่ 1
2. **การปรับปรุงมาตรฐานการรายงานทางการเงินฉบับที่ 16 (TFRS 16) เรื่อง สัญญาเช่า** เกี่ยวกับการผ่อนปรนในทางปฏิบัติกรณีที่ผู้เช่าได้รับการลดค่าเช่าเนื่องจากสถานการณ์ COVID-19 โดยผู้เช่าสามารถเลือกที่จะไม่ประเมินว่าการลดค่าเช่าดังกล่าวเป็นการเปลี่ยนแปลงเงื่อนไขสัญญาเช่า (Lease modification) สำหรับการลดหรือการงดเว้นการจ่ายค่าเช่าถึงวันที่   
   30 มิถุนายน พ.ศ. 2565

**4.2** มาตรฐานการรายงานทางการเงินฉบับปรับปรุงที่มีผลบังคับใช้สำหรับรอบระยะเวลาบัญชีในหรือหลังวันที่   
**1** มกราคม พ.ศ. **2565** ที่เกี่ยวข้องกับบริษัท

บริษัทอยู่ระหว่างการประเมินผลกระทบของมาตรฐานการรายงานทางการเงินฉบับปรับปรุงซึ่งยังไม่มีผลบังคับใช้ในรอบระยะเวลารายงานปัจจุบัน ดังนี้

1. **การปฏิรูปอัตราดอกเบี้ยอ้างอิงระยะที่ 2 (การปรับปรุงระยะที่ 2) มีการปรับปรุงมาตรฐานการรายงานทางการเงิน ฉบับที่ 9 (TFRS 9) มาตรฐานการรายงานทางการเงิน ฉบับที่ 7 (TFRS 7) มาตรฐานการรายงานทางการเงิน ฉบับที่ 16 (TFRS 16) มาตรฐานการรายงานทางการเงิน ฉบับที่ 4 (TFRS 4) แนวปฏิบัติทางการบัญชีเรื่อง เครื่องมือทางการเงินและการเปิดเผยข้อมูลสำหรับธุรกิจประกันภัย** กำหนดมาตรการผ่อนปรนสำหรับรายการที่อาจได้รับผลกระทบจาก  
   การปฏิรูปอัตราดอกเบี้ยอ้างอิง รวมถึงผลกระทบจากการเปลี่ยนแปลงกระแสเงินสด หรือผลกระทบต่อความสัมพันธ์ของ  
   การป้องกันความเสี่ยงที่อาจจะเกิดขึ้นเมื่อมีการเปลี่ยนอัตราดอกเบี้ยอ้างอิง

มาตรการผ่อนปรนที่สำคัญของการปรับปรุงระยะที่ 2 ได้แก่

* เมื่อมีการเปลี่ยนแปลงเกณฑ์ในการกำหนดกระแสเงินสดตามสัญญาของสินทรัพย์ทางการเงินหรือหนี้สินทางการเงิน (รวมถึงหนี้สินตามสัญญาเช่า) ซึ่งเป็นผลโดยตรงจากการปฏิรูปอัตราดอกเบี้ยอ้างอิงและ เกณฑ์ใหม่ที่ใช้ในการกำหนดกระแสเงินสดตามสัญญาเทียบเท่ากับเกณฑ์เดิมในเชิงเศรษฐกิจ กิจการจะไม่ต้องรับรู้ผลกำไรหรือขาดทุนจาก  
  การเปลี่ยนแปลงดังกล่าวในงบกำไรขาดทุนทันที ทั้งนี้ กิจการที่เป็นผู้เช่าตาม TFRS 16 ที่มีการเปลี่ยนแปลงเงื่อนไขของสัญญาเช่าเนื่องจากการเปลี่ยนเกณฑ์การกำหนดค่าเช่าจ่ายในอนาคตเนื่องจากการปฏิรูปอัตราดอกเบี้ยอ้างอิง ก็ให้ถือปฏิบัติตามวิธีปฏิบัติข้างต้นด้วย
* ผ่อนปรนให้กิจการยังสามารถใช้การบัญชีป้องกันความเสี่ยงสำหรับรายการส่วนใหญ่ต่อไปได้ กรณีที่ความสัมพันธ์ของการป้องกันความเสี่ยงได้รับผลกระทบจากการปฏิรูปอัตราดอกเบี้ยอ้างอิง ทั้งนี้ กิจการยังคงต้องรับรู้ส่วนของความไม่มีประสิทธิผล

TFRS 7 ได้กำหนดให้เปิดเผยข้อมูลเพิ่มเติมเกี่ยวกับ

* ลักษณะและระดับของความเสี่ยงต่อกิจการจากการปฏิรูปอัตราดอกเบี้ยอ้างอิง
* กิจการมีการบริหารจัดการความเสี่ยงเหล่านั้นอย่างไร
* ความคืบหน้าของแผนในการเปลี่ยนไปใช้อัตราดอกเบี้ยอ้างอิงอื่น และวิธีการบริหารจัดการการเปลี่ยนแปลงดังกล่าว  
  ของกิจการในช่วงการเปลี่ยนแปลง

|  |
| --- |
| **5 นโยบายการบัญชี** |

**5.1** การแปลงค่าเงินตราต่างประเทศ

ก) สกุลเงินที่ใช้ในการดำเนินงานและสกุลเงินที่ใช้นำเสนองบการเงิน

งบการเงินแสดงในสกุลเงินบาท ซึ่งเป็นสกุลเงินที่ใช้ในการดำเนินงานของบริษัทและเป็นสกุลเงินที่ใช้นำเสนอ  
งบการเงินของบริษัท

ข) รายการและยอดคงเหลือ

รายการที่เป็นสกุลเงินตราต่างประเทศแปลงค่าเป็นสกุลเงินที่ใช้ในการดำเนินงานโดยใช้อัตราแลกเปลี่ยน ณ วันที่  
เกิดรายการ

รายการกำไรและรายการขาดทุนที่เกิดจากการรับหรือจ่ายชำระที่เป็นเงินตราต่างประเทศ และที่เกิดจากการแปลงค่าสินทรัพย์และหนี้สินทางการเงินได้บันทึกไว้ในกำไรหรือขาดทุน

เมื่อมีการรับรู้รายการกำไรหรือขาดทุนของรายการที่ไม่เป็นตัวเงินไว้ในงบกำไรขาดทุนเบ็ดเสร็จอื่น องค์ประกอบของอัตราแลกเปลี่ยนทั้งหมดของกำไรหรือขาดทุนนั้นจะรับรู้ไว้ในกำไรขาดทุนเบ็ดเสร็จอื่นด้วย ในทางตรงข้ามการรับรู้กำไรหรือขาดทุนของรายการที่ไม่เป็นตัวเงินไว้ในกำไรหรือขาดทุน องค์ประกอบของอัตราแลกเปลี่ยนทั้งหมดของกำไรหรือขาดทุนนั้นจะรับรู้ไว้ในกำไรขาดทุนด้วย

**5.2** เงินสดและรายการเทียบเท่าเงินสด

ในงบกระแสเงินสด เงินสดและรายการเทียบเท่าเงินสดรวมถึงเงินสดในมือ เงินฝากธนาคารประเภทจ่ายคืนเมื่อทวงถาม เงินลงทุนระยะสั้นอื่นที่มีสภาพคล่องสูงซึ่งมีอายุไม่เกินสามเดือนนับจากวันที่ได้มา

**5.3** ลูกหนี้การค้า

ลูกหนี้การค้าแสดงถึงจำนวนเงินที่ลูกค้าจะต้องชำระซึ่งเกิดจากการขายสินค้าและ/หรือให้บริการตามปกติของธุรกิจ ซึ่งลูกหนี้โดยส่วนใหญ่จะมีระยะเวลาสินเชื่อ 30 ถึง 60 วัน ดังนั้นลูกหนี้การค้าจึงแสดงอยู่ในรายการหมุนเวียน

บริษัทรับรู้ลูกหนี้การค้าเมื่อเริ่มแรกด้วยจำนวนเงินของสิ่งตอบแทนที่ปราศจากเงื่อนไขในการได้รับชำระ ยกเว้นในกรณีที่เป็นรายการที่มีองค์ประกอบด้านการจัดหาเงินที่มีนัยสำคัญ บริษัทจะรับรู้ลูกหนี้ด้วยมูลค่าปัจจุบันของสิ่งตอบแทน และจะวัดมูลค่า  
ในภายหลังด้วยราคาทุนตัดจำหน่ายเนื่องจากบริษัทตั้งใจที่จะรับชำระกระแสเงินสดตามสัญญา ทั้งนี้การพิจารณาการด้อยค่า  
ของลูกหนี้การค้าได้เปิดเผยในหมายเหตุ 5.5 (จ)

**5.4** สินค้าคงเหลือ

สินค้าคงเหลือแสดงด้วยราคาทุนหรือมูลค่าสุทธิที่จะได้รับแล้วแต่ราคาใดจะต่ำกว่า

ราคาทุนของสินค้าคำนวณโดยวิธีเข้าก่อนออกก่อน ต้นทุนของวัตถุดิบประกอบด้วยราคาซื้อและค่าใช้จ่ายที่เกี่ยวข้องโดยตรงกับการซื้อ หักด้วยส่วนลดที่เกี่ยวข้องทั้งหมด ต้นทุนของสินค้าสำเร็จรูปและงานระหว่างทำประกอบด้วยค่าวัตถุดิบ ค่าแรงทางตรง ค่าใช้จ่ายอื่นทางตรง ค่าโสหุ้ยในการผลิต และค่าใช้จ่ายที่เกี่ยวข้องโดยตรงเพื่อให้สินค้านั้นอยู่ในสภาพและสถานที่ปัจจุบัน

**5.5** สินทรัพย์ทางการเงิน

1. การจัดประเภท

บริษัทจัดประเภทสินทรัพย์ทางการเงินประเภทตราสารหนี้ตามลักษณะการวัดมูลค่า โดยพิจารณาจาก ก) โมเดลธุรกิจในการบริหารสินทรัพย์ดังกล่าว และ ข) ลักษณะกระแสเงินสดตามสัญญาว่าเข้าเงื่อนไขของการเป็นเงินต้นและดอกเบี้ย (SPPI) หรือไม่ ดังนี้

* รายการที่วัดมูลค่าภายหลังด้วยมูลค่ายุติธรรม (ผ่านกำไรขาดทุนเบ็ดเสร็จอื่นหรือผ่านกำไรหรือขาดทุน) และ
* รายการที่วัดมูลค่าด้วยราคาทุนตัดจำหน่าย

บริษัทจะสามารถจัดประเภทเงินลงทุนในตราสารหนี้ใหม่ก็ต่อเมื่อมีการเปลี่ยนแปลงในโมเดลธุรกิจในการบริหารสินทรัพย์เท่านั้น

สำหรับเงินลงทุนในตราสารทุน บริษัทสามารถเลือก (ซึ่งไม่สามารถเปลี่ยนแปลงได้) ที่จะวัดมูลค่าเงินลงทุนในตราสารทุน ณ วันที่รับรู้เริ่มแรกด้วยมูลค่ายุติธรรมผ่านกำไรขาดทุน (FVPL) หรือด้วยมูลค่ายุติธรรมผ่านกำไรขาดทุนเบ็ดเสร็จอื่น (FVOCI) ยกเว้นเงินลงทุนในตราสารทุนที่ถือไว้เพื่อค้าจะวัดมูลค่าด้วย FVPL เท่านั้น

1. การรับรู้รายการและการตัดรายการ

ในการซื้อหรือได้มาหรือขายสินทรัพย์ทางการเงินโดยปกติ บริษัทจะรับรู้รายการ ณ วันที่ทำรายการค้า ซึ่งเป็นวันที่บริษัทเข้าทำรายการซื้อหรือขายสินทรัพย์นั้น โดยบริษัทจะตัดรายการสินทรัพย์ทางการเงินออกเมื่อสิทธิในการได้รับกระแสเงินสดจากสินทรัพย์นั้นสิ้นสุดลงหรือได้ถูกโอนไปและบริษัทได้โอนความเสี่ยงและผลประโยชน์ที่เกี่ยวข้องกับการเป็นเจ้าของสินทรัพย์ออกไป

1. การวัดมูลค่า

ในการรับรู้รายการเมื่อเริ่มแรก บริษัทวัดมูลค่าของสินทรัพย์ทางการเงินด้วยมูลค่ายุติธรรมบวกต้นทุนการทำรายการซึ่งเกี่ยวข้องโดยตรงกับการได้มาซึ่งสินทรัพย์นั้น สำหรับสินทรัพย์ทางการเงินที่วัดมูลค่าด้วย FVPL บริษัทจะรับรู้ต้นทุนการทำรายการที่เกี่ยวข้องเป็นค่าใช้จ่ายในกำไรหรือขาดทุน

บริษัทจะพิจารณาสินทรัพย์ทางการเงินซึ่งมีอนุพันธ์แฝงในภาพรวมว่าลักษณะกระแสเงินสดตามสัญญาว่าเข้าเงื่อนไขของการเป็นเงินต้นและดอกเบี้ย (SPPI) หรือไม่

1. ตราสารหนี้

การวัดมูลค่าในภายหลังของตราสารหนี้ขึ้นอยู่กับโมเดลธุรกิจของบริษัทในการจัดการสินทรัพย์ทางการเงิน และลักษณะของกระแสเงินสดตามสัญญาของสินทรัพย์ทางการเงิน การวัดมูลค่าสินทรัพย์ทางการเงินประเภทตราสารหนี้  
ของบริษัทสามารถแบ่งได้เป็น 2 ประเภทดังนี้

* ราคาทุนตัดจำหน่าย - สินทรัพย์ทางการเงินที่บริษัทถือไว้เพื่อรับชำระกระแสเงินสดตามสัญญาซึ่งประกอบด้วยเงินต้นและดอกเบี้ยเท่านั้น จะวัดมูลค่าด้วยราคาทุนตัดจำหน่าย และรับรู้รายได้ดอกเบี้ยจากสินทรัพย์ทางการเงินดังกล่าวตามวิธีอัตราดอกเบี้ยที่แท้จริงและแสดงในรายการรายได้อื่น กำไรหรือขาดทุนที่เกิดขึ้นจากการตัดรายการจะรับรู้โดยตรงในกำไรหรือขาดทุน รายการขาดทุนจากการด้อยค่าแสดงรายการในค่าใช้จ่ายในการบริหารในงบกำไรขาดทุนเบ็ดเสร็จ
* มูลค่ายุติธรรมผ่านกำไรหรือขาดทุน (FVPL) - บริษัทจะวัดมูลค่าสินทรัพย์ทางการเงินอื่นที่ไม่เข้าเงื่อนไขการวัดมูลค่าด้วยราคาทุนตัดจำหน่าย ด้วย FVPL โดยกำไรหรือขาดทุนที่เกิดจากการวัดมูลค่ายุติธรรมจะรับรู้ในกำไรหรือขาดทุนและแสดงเป็นรายการสุทธิในรายได้อื่นในรอบระยะเวลาที่เกิดรายการ

1. การด้อยค่า

บริษัทใช้วิธีอย่างง่าย (Simplified approach) ตาม TFRS 9 ในการรับรู้การด้อยค่าของลูกหนี้การค้า ลูกหนี้เงินประกันผลงานและสินทรัพย์ที่เกิดจากสัญญา ตามประมาณการผลขาดทุนด้านเครดิตตลอดอายุของสินทรัพย์ดังกล่าวตั้งแต่วันที่บริษัทเริ่มรับรู้ลูกหนี้การค้า ลูกหนี้เงินประกันผลงานและสินทรัพย์ที่เกิดจากสัญญา

ในการพิจารณาผลขาดทุนด้านเครดิตที่คาดว่าจะเกิดขึ้น ผู้บริหารได้จัดกลุ่มลูกหนี้ตามความเสี่ยงด้านเครดิต  
ที่มีลักษณะร่วมกันและตามกลุ่มระยะเวลาที่เกินกำหนดชำระ อัตราขาดทุนด้านเครดิตที่คาดว่าจะเกิดขึ้นพิจารณา  
จากลักษณะการจ่ายชำระในอดีต ข้อมูลผลขาดทุนด้านเครดิตจากประสบการณ์ในอดีต รวมทั้งข้อมูลและปัจจัย  
ในอนาคตที่อาจมีผลกระทบต่อการจ่ายชำระของลูกหนี้

ประมาณการอัตราผลขาดทุนด้านเครดิตที่คาดว่าจะเกิดขึ้นพิจารณาจากประวัติการชำระเงินจากการขายในอดีตและประสบการณ์ผลขาดทุนด้านเครดิตที่เกิดขึ้นในช่วงระยะเวลาดังกล่าว ทั้งนี้ อัตราผลขาดทุนด้านเครดิตในอดีต  
จะถูกปรับปรุงเพื่อให้สะท้อนถึงข้อมูลที่เป็นปัจจุบันและการคาดการณ์ล่วงหน้าเกี่ยวกับปัจจัยทางเศรษฐกิจมหภาค  
ที่จะมีผลต่อความสามารถในการจ่ายชำระของลูกค้า โดยบริษัทได้พิจารณาอัตราผลิตภัณฑ์มวลรวมในประเทศ (GDP) อัตราการว่างงาน และดัชนีราคาผู้บริโภค (CPI) และจะปรับอัตราผลขาดทุนด้านเครดิตที่ได้จากประสบการณ์ในอดีตเพื่อให้สะท้อนถึงการคาดการณ์การเปลี่ยนแปลงจากปัจจัยเหล่านี้

สำหรับสินทรัพย์ทางการเงินอื่นที่วัดมูลค่าด้วยราคาทุนตัดจำหน่าย บริษัทใช้วิธีการทั่วไป (General approach) ตาม TFRS 9 ในการวัดมูลค่าผลขาดทุนด้านเครดิตที่คาดว่าจะเกิดขึ้น ซึ่งกำหนดให้พิจารณาผลขาดทุนที่คาดว่าจะเกิดขึ้นภายใน 12 เดือนหรือตลอดอายุสินทรัพย์ ขึ้นอยู่กับว่ามีการเพิ่มขึ้นของความเสี่ยงด้านเครดิตอย่างมีนัยสำคัญหรือไม่ และรับรู้ผลขาดทุนจากการด้อยค่าตั้งแต่เริ่มรับรู้สินทรัพย์ทางการเงินดังกล่าว

บริษัทประเมินความเสี่ยงด้านเครดิตของสินทรัพย์ทางการเงินดังกล่าว ณ ทุกสิ้นรอบระยะเวลารายงาน ว่ามีการเพิ่มขึ้นอย่างมีนัยสำคัญนับตั้งแต่การรับรู้รายการเมื่อแรกเริ่มหรือไม่ (เปรียบเทียบความเสี่ยงของการผิดสัญญา ณ วันที่รายงาน กับความเสี่ยงของการผิดสัญญา ณ วันที่รับรู้รายการเริ่มแรก)

บริษัทพิจารณาและรับรู้ผลขาดทุนด้านเครดิตที่คาดว่าจะเกิดขึ้น โดยพิจารณาถึงการคาดการณ์ในอนาคตมาประกอบกับประสบการณ์ในอดีต โดยผลขาดทุนด้านเครดิตที่รับรู้เกิดจากประมาณการความน่าจะเป็นของผลขาดทุน  
ด้านเครดิตถัวเฉลี่ยถ่วงนํ้าหนัก (เช่น มูลค่าปัจจุบันของจำนวนเงินสดที่คาดว่าจะไม่ได้รับทั้งหมดถัวเฉลี่ยถ่วงน้ำหนัก) โดยจำนวนเงินสดที่คาดว่าจะไม่ได้รับ หมายถึงผลต่างระหว่างกระแสเงินสดตามสัญญาทั้งหมดและกระแสเงินสด  
ซึ่งบริษัทคาดว่าจะได้รับ คิดลดด้วยอัตราดอกเบี้ยที่แท้จริงเมื่อแรกเริ่มของสัญญา

บริษัทวัดมูลค่าผลขาดทุนด้านเครดิตที่คาดว่าจะเกิดขึ้นโดยสะท้อนถึงปัจจัยต่อไปนี้

* + จำนวนเงินที่คาดว่าจะไม่ได้รับถ่วงน้ำหนักตามประมาณการความน่าจะเป็น
  + มูลค่าเงินตามเวลา
  + ข้อมูลสนับสนุนและความสมเหตุสมผล ณ วันที่รายงาน เกี่ยวกับประสบการณ์ในอดีต สภาพการณ์ในปัจจุบัน และการคาดการณ์ไปในอนาคต

ผลขาดทุนและการกลับรายการผลขาดทุนจากการด้อยค่าบันทึกในกำไรหรือขาดทุน โดยแสดงรวมอยู่ในรายการค่าใช้จ่ายในการบริหาร

**5.6** ส่วนปรับปรุงอาคารเช่าและอุปกรณ์

ส่วนปรับปรุงอาคารเช่าและอุปกรณ์ทั้งหมดวัดมูลค่าด้วยราคาทุนหักด้วยค่าเสื่อมราคาสะสมและผลขาดทุนจากการด้อยค่าสะสม ต้นทุนเริ่มแรกจะรวมต้นทุนทางตรงอื่นๆ ที่เกี่ยวข้องโดยตรงกับการซื้อสินทรัพย์นั้น

ต้นทุนที่เกิดขึ้นภายหลังจะรวมอยู่ในมูลค่าตามบัญชีของสินทรัพย์ เมื่อต้นทุนนั้นคาดว่าจะก่อให้เกิดประโยชน์เชิงเศรษฐกิจ  
ในอนาคต มูลค่าตามบัญชีของชิ้นส่วนที่ถูกเปลี่ยนแทนจะถูกตัดรายการออกไป

บริษัทจะรับรู้ต้นทุนค่าซ่อมแซมและบำรุงรักษาอื่น ๆ เป็นค่าใช้จ่ายในกำไรขาดทุนเมื่อเกิดขึ้น

ค่าเสื่อมราคาของสินทรัพย์อื่นคำนวณโดยใช้วิธีเส้นตรงเพื่อลดราคาทุนตลอดอายุการให้ประโยชน์ที่ประมาณการไว้ของสินทรัพย์ดังต่อไปนี้

|  |  |
| --- | --- |
| ส่วนปรับปรุงอาคารเช่า | 5 ปี |
| เครื่องมือและอุปกรณ์ | 5 ปี |
| เครื่องจักร | 5 ปี |
| เครื่องตกแต่ง ติดตั้ง และอุปกรณ์สำนักงาน | 5 ปี |
| ยานพาหนะ | 5 ปี |

บริษัทได้มีการทบทวนและปรับปรุงมูลค่าคงเหลือและอายุการให้ประโยชน์ของสินทรัพย์ให้เหมาะสมทุกสิ้นรอบระยะเวลารายงาน

ผลกำไรหรือขาดทุนที่เกิดจากการจำหน่ายส่วนปรับปรุงอาคารเช่าและอุปกรณ์ คำนวณโดยเปรียบเทียบสิ่งตอบแทนสุทธิที่ได้รับจากการจำหน่ายสินทรัพย์กับมูลค่าตามบัญชีของสินทรัพย์และแสดงในกำไรหรือขาดทุนอื่น - สุทธิ

**5.7** สินทรัพย์ไม่มีตัวตน

การซื้อสิทธิบัตรโปรแกรมคอมพิวเตอร์

สิทธิการใช้โปรแกรมคอมพิวเตอร์ที่ซื้อมาจะถูกบันทึกด้วยราคาทุน และจะถูกตัดจำหน่ายตลอดอายุประมาณการให้ประโยชน์ภายในระยะเวลาไม่เกิน 3 ปี

ต้นทุนที่เกี่ยวกับการบำรุงรักษาโปรแกรมคอมพิวเตอร์บันทึกเป็นค่าใช้จ่ายเมื่อเกิดขึ้น

**5.8 การด้อยค่าของสินทรัพย์**

บริษัทจะทดสอบการด้อยค่าเมื่อมีเหตุการณ์หรือสถานการณ์ที่บ่งชี้ว่าสินทรัพย์ดังกล่าวอาจมีการด้อยค่า รายการขาดทุน  
จากการด้อยค่าจะรับรู้เมื่อมูลค่าตามบัญชีของสินทรัพย์สูงกว่ามูลค่าที่คาดว่าจะได้รับคืน โดยมูลค่าที่คาดว่าจะได้รับคืนหมายถึงจำนวนที่สูงกว่าระหว่างมูลค่ายุติธรรมหักต้นทุนในการจำหน่ายและมูลค่าจากการใช้

เมื่อมีเหตุให้เชื่อว่าสาเหตุที่ทำให้เกิดการด้อยค่าในอดีตได้หมดไป บริษัทจะกลับรายการขาดทุนจากด้อยค่าสำหรับสินทรัพย์อื่น ๆ ที่ไม่ใช่ค่าความนิยม

**5.9 สัญญาเช่า**

**สัญญาเช่า - กรณีที่บริษัทเป็นผู้เช่า**

บริษัทรับรู้สัญญาเช่าเมื่อบริษัทสามารถเข้าถึงสินทรัพย์ตามสัญญาเช่า เป็นสินทรัพย์สิทธิการใช้และหนี้สินตามสัญญาเช่า   
โดยค่าเช่าที่ชำระจะปันส่วนเป็นการจ่ายชำระหนี้สินและต้นทุนทางการเงิน โดยต้นทุนทางการเงินจะรับรู้ในกำไรหรือขาดทุนตลอดระยะเวลาสัญญาเช่าด้วยอัตราดอกเบี้ยคงที่จากยอดหนี้สินตามสัญญาเช่าที่คงเหลืออยู่ บริษัทคิดค่าเสื่อมราคาสินทรัพย์สิทธิการใช้ตามวิธีเส้นตรงตามอายุการใช้ประโยชน์ของสินทรัพย์อ้างอิง

บริษัทปันส่วนสิ่งตอบแทนในสัญญาไปยังส่วนประกอบของสัญญาที่เป็นการเช่าและส่วนประกอบของสัญญาที่ไม่เป็นการเช่าตามราคาเอกเทศเปรียบเทียบของแต่ละส่วนประกอบ สำหรับสัญญาที่ประกอบด้วยส่วนประกอบของสัญญาที่เป็นการเช่าและส่วนประกอบของสัญญาที่ไม่เป็นการเช่า ยกเว้นสัญญาเช่าอสังหาริมทรัพย์ซึ่งกิจการเป็นผู้เช่า โดยบริษัทเลือกที่จะไม่แยกส่วนประกอบของสัญญา และรวมแต่ละส่วนประกอบเป็นส่วนประกอบที่เป็นการเช่าเท่านั้น

สินทรัพย์และหนี้สินตามสัญญาเช่ารับรู้เริ่มแรกด้วยมูลค่าปัจจุบัน หนี้สินตามสัญญาเช่าประกอบด้วยมูลค่าปัจจุบันของการจ่ายชำระตามสัญญาเช่า ดังนี้

* ค่าเช่าคงที่ (รวมถึงการจ่ายชำระคงที่โดยเนื้อหา) สุทธิด้วยเงินจูงใจค้างรับ
* ค่าเช่าผันแปรที่อ้างอิงจากอัตราหรือดัชนี
* มูลค่าที่คาดว่าจะต้องจ่ายจากการรับประกันมูลค่าคงเหลือ
* ราคาสิทธิเลือกซื้อหากมีความแน่นอนอย่างสมเหตุสมผลที่บริษัทจะใช้สิทธิ และ
* ค่าปรับจากการยกเลิกสัญญา หากอายุของสัญญาเช่าสะท้อนถึงการที่บริษัทคาดว่าจะยกเลิกสัญญานั้น

การจ่ายชำระตามสัญญาเช่าในช่วงการต่ออายุสัญญาเช่าได้รวมอยู่ในการคำนวณหนี้สินตามสัญญาเช่า หากบริษัทมีความแน่นอนอย่างสมเหตุสมผลในการใช้สิทธิต่ออายุสัญญาเช่า

บริษัทจะคิดลดค่าเช่าจ่ายข้างต้นด้วยอัตราดอกเบี้ยโดยนัยตามสัญญา หากไม่สามารถหาอัตราดอกเบี้ยโดยนัยได้ บริษัทจะคิดลดด้วยอัตราการกู้ยืมส่วนเพิ่มของผู้เช่า ซึ่งก็คืออัตราที่สะท้อนถึงการกู้ยืมเพื่อให้ได้มาซึ่งสินทรัพย์ที่มีมูลค่าใกล้เคียงกัน   
ในสภาวะเศรษฐกิจ อายุสัญญา และเงื่อนไขที่ใกล้เคียงกัน

สินทรัพย์สิทธิการใช้จะรับรู้ด้วยราคาทุน ซึ่งประกอบด้วย

* จำนวนที่รับรู้เริ่มแรกของหนี้สินตามสัญญาเช่า
* ค่าเช่าจ่ายที่ได้ชำระก่อนเริ่ม หรือ ณ วันทำสัญญา สุทธิจากเงินจูงใจที่ได้รับตามสัญญาเช่า
* ต้นทุนทางตรงเริ่มแรก
* ต้นทุนการปรับสภาพสินทรัพย์

ค่าเช่าที่จ่ายตามสัญญาเช่าระยะสั้นและสัญญาเช่าสินทรัพย์ที่มีมูลค่าต่ำจะรับรู้เป็นค่าใช้จ่ายตามวิธีเส้นตรง สัญญาเช่าระยะสั้น  
คือสัญญาเช่าที่มีอายุสัญญาเช่าน้อยกว่าหรือเท่ากับ 12 เดือน สินทรัพย์ที่มีมูลค่าต่ำประกอบด้วยอุปกรณ์สำนักงานขนาดเล็ก

**5.10 หนี้สินทางการเงิน**

1. การจัดประเภท

บริษัทจะพิจารณาจัดประเภทเครื่องมือทางการเงินที่บริษัทเป็นผู้ออกเป็นหนี้สินทางการเงินหรือตราสารทุน  
โดยพิจารณาภาระผูกพันตามสัญญา ดังนี้

* หากบริษัทมีภาระผูกพันตามสัญญาที่จะต้องส่งมอบเงินสดหรือสินทรัพย์ทางการเงินอื่นให้กับกิจการอื่น โดยไม่สามารถปฏิเสธการชำระหรือเลื่อนการชำระออกไปอย่างไม่มีกำหนดได้นั้น เครื่องมือทางการเงินนั้นจะจัดประเภทเป็นหนี้สินทางการเงิน เว้นแต่ว่าการชำระนั้นสามารถชำระโดยการออกตราสารทุนของกิจการเองด้วยจำนวนตราสารทุนที่คงที่ เพื่อแลกเปลี่ยนกับจำนวนเงินที่คงที่
* หากบริษัทไม่มีภาระผูกพันตามสัญญาหรือสามารถเลื่อนการชำระภาระผูกพันตามสัญญาไปได้ เครื่องมือทางการเงินดังกล่าวจะจัดประเภทเป็นตราสารทุน

เงินกู้ยืมจัดประเภทเป็นหนี้สินหมุนเวียนเมื่อบริษัทไม่มีสิทธิอันปราศจากเงื่อนไขให้เลื่อนชำระหนี้ออกไปอีกเป็นเวลา  
ไม่น้อยกว่า 12 เดือน นับจากวันสิ้นรอบระยะเวลารายงาน

1. การวัดมูลค่า

ในการรับรู้รายการเมื่อเริ่มแรกบริษัทต้องวัดมูลค่าหนี้สินทางการเงินด้วยมูลค่ายุติธรรม และวัดมูลค่าหนี้สินทางการเงินทั้งหมดภายหลังการรับรู้รายการด้วยราคาทุนตัดจำหน่าย

1. การตัดรายการและการเปลี่ยนแปลงเงื่อนไขของสัญญา

บริษัทตัดรายการหนี้สินทางการเงินเมื่อภาระผูกพันที่ระบุในสัญญาได้มีการปฏิบัติตามแล้ว หรือได้มีการยกเลิกไป   
หรือสิ้นสุดลงแล้ว

หากบริษัทมีการเจรจาต่อรองหรือเปลี่ยนแปลงเงื่อนไขของหนี้สินทางการเงิน บริษัทจะต้องพิจารณาว่ารายการดังกล่าวเข้าเงื่อนไขของการตัดรายการหรือไม่ หากเข้าเงื่อนไขของการตัดรายการ บริษัทจะต้องรับรู้หนี้สินทางการเงินใหม่ด้วยมูลค่ายุติธรรมของหนี้สินใหม่นั้น และตัดรายการหนี้สินทางการเงินนั้นด้วยมูลค่าตามบัญชีที่เหลืออยู่ และรับรู้ส่วนต่างในรายการกำไร/ขาดทุนอื่นในกำไรหรือขาดทุน

หากบริษัทพิจารณาแล้วว่าการต่อรองเงื่อนไขดังกล่าวไม่เข้าเงื่อนไขของการตัดรายการ บริษัทจะปรับปรุงมูลค่าของหนี้สินทางการเงินโดยการคิดลดกระแสเงินสดใหม่ตามสัญญาด้วยอัตราดอกเบี้ยที่แท้จริงเดิม (Original effective interest rate) ของหนี้สินทางการเงินนั้น และรับรู้ส่วนต่างในรายการกำไรหรือขาดทุนอื่นในกำไรหรือขาดทุน

**5.11 ภาษีเงินได้งวดปัจจุบันและภาษีเงินได้รอการตัดบัญชี**

ค่าใช้จ่ายภาษีเงินได้สำหรับงวดประกอบด้วยภาษีเงินได้ของงวดปัจจุบันและภาษีเงินได้รอการตัดบัญชี ภาษีเงินได้จะรับรู้ใน  
งบกำไรขาดทุน ยกเว้นส่วนภาษีเงินได้ที่เกี่ยวข้องกับรายการที่รับรู้ในกำไรขาดทุนเบ็ดเสร็จอื่นหรือรายการที่รับรู้โดยตรงไปยังส่วนของเจ้าของ

*ภาษีเงินได้ของงวดปัจจุบัน*

ภาษีเงินได้ของงวดปัจจุบันคำนวณจากอัตราภาษีตามกฎหมายภาษีที่มีผลบังคับใช้อยู่หรือที่คาดได้ค่อนข้างแน่ว่าจะมีผลบังคับใช้ภายในสิ้นรอบระยะเวลาที่รายงาน ผู้บริหารจะประเมินสถานะของการยื่นแบบแสดงรายการภาษีเป็นงวด ๆ ในกรณีที่การนำกฎหมายภาษีไปปฏิบัติขึ้นอยู่กับการตีความ บริษัทจะตั้งประมาณการค่าใช้จ่ายภาษีที่เหมาะสมจากจำนวนที่คาดว่าจะต้องจ่ายชำระแก่หน่วยงานจัดเก็บภาษี

*ภาษีเงินได้รอการตัดบัญชี*

ภาษีเงินได้รอการตัดบัญชีรับรู้เมื่อเกิดผลต่างชั่วคราวระหว่างฐานภาษีของสินทรัพย์และหนี้สิน และราคาตามบัญชีที่แสดงอยู่ในงบการเงิน อย่างไรก็ตามบริษัทจะไม่รับรู้ภาษีเงินได้รอการตัดบัญชีสำหรับผลต่างชั่วคราวที่เกิดจากเหตุการณ์ต่อไปนี้

* การรับรู้เริ่มแรกของรายการสินทรัพย์หรือรายการหนี้สินที่เกิดจากรายการที่ไม่ใช่การรวมธุรกิจ และไม่มีผลกระทบต่อกำไรหรือขาดทุนทั้งทางบัญชีและทางภาษี
* ผลต่างชั่วคราวของเงินลงทุนในบริษัทร่วม และส่วนได้เสียในการร่วมค้าที่บริษัทสามารถควบคุมจังหวะเวลาของการกลับรายการผลต่างชั่วคราวและการกลับรายการผลต่างชั่วคราวมีความเป็นไปได้ค่อนข้างแน่ว่าจะไม่เกิดขึ้นภายในระยะเวลา  
  ที่คาดการณ์ได้ในอนาคต

ภาษีเงินได้รอการตัดบัญชีคำนวณจากอัตราภาษีที่มีผลบังคับใช้อยู่หรือที่คาดได้ค่อนข้างแน่ว่าจะมีผลบังคับใช้ภายในสิ้นรอบระยะเวลาที่รายงาน และคาดว่าอัตราภาษีดังกล่าวจะนำไปใช้เมื่อสินทรัพย์ภาษีเงินได้รอการตัดบัญชีที่เกี่ยวข้องได้ใช้ประโยชน์ หรือหนี้สินภาษีเงินได้รอการตัดบัญชีได้มีการจ่ายชำระ

สินทรัพย์ภาษีเงินได้รอการตัดบัญชีจะรับรู้หากมีความเป็นไปได้ค่อนข้างแน่ว่าบริษัทจะมีกำไรทางภาษีเพียงพอที่จะนำจำนวนผลต่างชั่วคราวนั้นมาใช้ประโยชน์

สินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีจะแสดงหักกลบกันก็ต่อเมื่อบริษัทมีสิทธิ  
ตามกฎหมายที่จะนำสินทรัพย์ภาษีเงินได้ของงวดปัจจุบันมาหักกลบกับหนี้สินภาษีเงินได้ของงวดปัจจุบัน และทั้งสินทรัพย์ภาษีเงินได้รอการตัดบัญชีและหนี้สินภาษีเงินได้รอการตัดบัญชีเกี่ยวข้องกับภาษีเงินได้ที่ประเมินโดยหน่วยงานจัดเก็บภาษีหน่วยงานเดียวกันซึ่งตั้งใจจะจ่ายหนี้สินและสินทรัพย์ภาษีเงินได้ของงวดปัจจุบันด้วยยอดสุทธิ

**5.12 ผลประโยชน์พนักงาน**

ผลประโยชน์พนักงานระยะสั้น

ผลประโยชน์พนักงานระยะสั้น คือ ผลประโยชน์ที่คาดว่าจะต้องจ่ายชำระภายใน 12 เดือนหลังจากวันสิ้นรอบระยะเวลาบัญชี เช่น คอมมิชชั่นและโบนัสของพนักงานปัจจุบันรับรู้ตามช่วงเวลาการให้บริการของพนักงานไปจนถึงวันสิ้นสุดรอบระยะเวลารายงาน บริษัทจะบันทึกหนี้สินด้วยจำนวนที่คาดว่าจะต้องจ่าย

ผลประโยชน์เมื่อเกษียณอายุ

โครงการผลประโยชน์เมื่อเกษียณอายุ กำหนดจำนวนเงินผลประโยชน์ที่พนักงานจะได้รับเมื่อเกษียณอายุ โดยมักขึ้นอยู่กับปัจจัยหลายประการ เช่น อายุ จำนวนปีที่ให้บริการ และค่าตอบแทนเมื่อเกษียณอายุ

ภาระผูกพันผลประโยชน์นี้คำนวณโดยนักคณิตศาสตร์ประกันภัยอิสระ ด้วยวิธีคิดลดแต่ละหน่วยที่ประมาณการไว้ ซึ่งมูลค่าปัจจุบันของโครงการผลประโยชน์จะประมาณโดยการคิดลดกระแสเงินสดจ่ายในอนาคต โดยใช้อัตราผลตอบแทนในตลาดของพันธบัตรรัฐบาล ซึ่งเป็นสกุลเงินเดียวกับสกุลเงินประมาณการกระแสเงินสด

กำไรและขาดทุนจากการวัดมูลค่าใหม่จะรับรู้ในส่วนของเจ้าของผ่านกำไรขาดทุนเบ็ดเสร็จอื่นในงวดที่เกิดขึ้น และรวมอยู่  
ในกำไรสะสมในงบแสดงการเปลี่ยนแปลงในส่วนของเจ้าของ

ต้นทุนบริการในอดีตจะถูกรับรู้ทันทีในกำไรหรือขาดทุน

**5.13 ประมาณการหนี้สิน**

บริษัทมีภาระผูกพันในปัจจุบันตามกฎหมายหรือตามข้อตกลงที่จัดทำไว้ อันเป็นผลสืบเนื่องมาจากเหตุการณ์ในอดีตซึ่งการชำระภาระผูกพันนั้นมีความเป็นไปได้ค่อนข้างแน่ว่าจะส่งผลให้บริษัทต้องสูญเสียทรัพยากรออกไป และประมาณการจำนวนที่ต้องจ่ายได้

บริษัทจะวัดมูลค่าของจำนวนประมาณการหนี้สินโดยใช้มูลค่าปัจจุบันของรายจ่ายที่คาดว่าจะต้องนำมาจ่ายชำระภาระผูกพัน   
การเพิ่มขึ้นของประมาณการหนี้สินเนื่องจากมูลค่าของเงินตามเวลาจะรับรู้เป็นดอกเบี้ยจ่าย

**5.14 ทุนเรือนหุ้น**

หุ้นสามัญจะจัดประเภทไว้เป็นส่วนของเจ้าของ ต้นทุนส่วนเพิ่มที่เกี่ยวข้องกับการออกหุ้นใหม่หรือการออกสิทธิในการซื้อหุ้น  
ซึ่งสุทธิจากภาษีจะถูกแสดงเป็นยอดหักในส่วนของเจ้าของ

**5.15** การรับรู้รายได้

รายได้หลักรวมถึงรายได้ที่เกิดจากกิจกรรมปกติทางธุรกิจทุกประเภท รวมถึงรายได้อื่น ๆ ที่กิจการได้รับจากการขนส่งสินค้าและให้บริการในกิจกรรมตามปกติธุรกิจ

บริษัทรับรู้รายได้สุทธิจากภาษีมูลค่าเพิ่มซึ่งบริษัทจะรับรู้รายได้เมื่อคาดว่ามีความเป็นไปได้ค่อนข้างแน่ที่จะได้รับชำระ  
เมื่อส่งมอบสินค้าหรือให้บริการ

สำหรับสัญญาที่มีหลายองค์ประกอบที่กิจการจะต้องส่งมอบสินค้าหรือให้บริการหลายประเภท บริษัทต้องแยกเป็นแต่ละภาระ  
ที่ต้องปฏิบัติที่แยกต่างหากจากกัน และต้องปันส่วนราคาของรายการของสัญญาดังกล่าวไปยังแต่ละภาระที่ต้องปฏิบัติตามสัดส่วนของราคาขายแบบเอกเทศหรือประมาณการราคาขายแบบเอกเทศ บริษัทจะรับรู้รายได้ของแต่ละภาระที่ต้องปฏิบัติ  
แยกต่างหากจากกันเมื่อบริษัทได้ปฏิบัติตามภาระนั้นแล้ว

1. **การขายสินค้า**

บริษัทเป็นผู้จำหน่ายเครื่องปรับอากาศและอุปกรณ์ที่เกี่ยวข้องกับระบบปรับอากาศและระบบระบายอากาศ ซึ่งจะรับรู้รายได้เมื่อโอนการควบคุมในสินค้านั้นไปยังลูกค้าซึ่งก็คือเมื่อส่งมอบสินค้า และไม่มีภาระผูกพันที่อาจส่งผลกระทบ  
ต่อการยอมรับในสินค้าของลูกค้า การส่งมอบจะเกิดขึ้นเมื่อสินค้าได้ถูกส่งไปยังสถานที่ที่กำหนด ความเสี่ยงของ  
การล้าสมัยและการสูญเสียได้ถูกโอนไปยังลูกค้า และเมื่อลูกค้าส่งได้ยอมรับสินค้าตามสัญญาขายแล้วซึ่งภาระผูกพัน  
ของบริษัทสิ้นสุดลงหรือบริษัทมีข้อบ่งชี้ว่าเกณฑ์ในการยอมรับทั้งหมดเป็นที่น่าพอใจ

ภาระผูกพันของบริษัทในการซ่อมหรือเปลี่ยนสินค้าที่ผิดปกติภายใต้เงื่อนไขการรับประกันจะรับรู้เป็นประมาณการหนี้สินและต้นทุนขาย

บริษัทรับรู้ลูกหนี้เมื่อมีการส่งมอบสินค้า เนื่องจากเป็นจุดที่บริษัทมีสิทธิได้รับสิ่งตอบแทนโดยไม่มีเงื่อนไขอื่นใด เว้นแต่กำหนดเวลาในการชำระเงิน

1. **การก่อสร้าง**

รายได้จากสัญญาก่อสร้าง สัญญาให้บริการการก่อสร้าง หรือสัญญาให้บริการ ที่สัญญามีการกำหนดผลลัพธ์ของงาน  
จะรับรู้ตามอัตราส่วนของงานที่ทำเสร็จ โดยขั้นของความสำเร็จจะคำนวณเป็นสัดส่วนของต้นทุนที่เกิดขึ้นสะสมจนถึงวันที่ในรายงานต่อประมาณการต้นทุนทั้งหมด

ในกรณีที่บริษัทไม่สามารถประมาณขั้นของความสำเร็จได้อย่างน่าเชื่อถือ รายได้ (หากบริษัทคาดว่าจะได้รับคืน)   
จะรับรู้ได้เท่ากับต้นทุนของสัญญาที่รับรู้เป็นรายจ่าย

ค่าชดเชยจากการเรียกร้อง ราคาตามสัญญาที่เปลี่ยนแปลงไป และค่าปรับจากความล่าช้าจากการก่อสร้างถือเป็น  
สิ่งตอบแทนผันแปรและรวมอยู่ในรายได้ตามสัญญาหากมีความเป็นไปได้ค่อนข้างสูงที่การกลับรายการที่มีนัยสำคัญ  
ในรายได้ที่รับรู้สะสมจะไม่เกิดขึ้น บริษัททบทวนความเหมาะสมของข้อสมมติฐานและประมาณการราคาของรายการ  
ที่อาจเปลี่ยนแปลงไปทุกรอบระยะเวลารายงาน

*สินทรัพย์และหนี้สินที่เกิดจากสัญญา*

บริษัทรับรู้สินทรัพย์ที่เกิดจากสัญญาเมื่อบริษัทรับรู้รายได้จากการปฏิบัติตามภาระที่ต้องปฏิบัติตามสัญญา สูงกว่าจำนวนเงินงวดที่เรียกเก็บ โดยจำนวนเงินงวดที่เรียกเก็บรวมถึงส่วนที่ลูกค้ายังไม่ได้ชำระ

บริษัทรับรู้หนี้สินที่เกิดจากสัญญาเมื่อได้รับชำระจากลูกค้าหรือถึงกำหนดชำระตามสัญญาก่อนที่บริษัทจะปฏิบัติตามภาระที่ต้องปฏิบัติ สำหรับเงินรับล่วงหน้าจากค่าก่อสร้างและค่าบริการหมายถึงจำนวนเงินที่บริษัทได้รับมาล่วงหน้าจากลูกค้าเมื่อทำสัญญาและจะทยอยหักกับจำนวนเงินงวดในแต่ละงวดที่บริษัทมีสิทธิเรียกเก็บจากลูกค้าเมื่อได้ปฎิบัติงาน

บริษัทจะแสดงยอดสุทธิหนี้สินที่เกิดจากสัญญาหลังจากหักกลบกับสินทรัพย์ที่เกิดจากสัญญานั้น ๆ ในแต่ละสัญญาที่ทำกับลูกค้า

1. **การให้บริการบำรุงรักษา**

บริษัทรับรู้รายได้จากสัญญาให้บริการที่มีลักษณะการให้บริการแบบต่อเนื่องตามวิธีเส้นตรงตลอดระยะเวลาของสัญญา โดยที่ไม่ได้คำนึงถึงรอบระยะเวลาการชำระเงินตามสัญญา

1. **รายได้อื่น**

รายได้อื่นรับรู้ตามเกณฑ์คงค้าง เว้นแต่จะมีความไม่แน่นอนในการรับชำระ

**5.16** การจ่ายโดยใช้หุ้นเป็นเกณฑ์

สำหรับการจ่ายโดยใช้หุ้นเป็นเกณฑ์ที่ชำระด้วยตราสารทุน บริษัทวัดมูลค่าสินค้าหรือบริการที่ได้รับ และการเพิ่มขึ้นของส่วนของเจ้าของที่เกี่ยวข้องโดยตรง ด้วยมูลค่ายุติธรรมของสินค้าหรือบริการที่ได้รับ เว้นแต่มูลค่ายุติธรรมดังกล่าวไม่สามารถประมาณได้อย่างน่าเชื่อถือ หากบริษัทไม่สามารถประมาณมูลค่ายุติธรรมของสินค้าหรือบริการที่ได้รับบริษัทจะวัดมูลค่าของสินค้าหรือบริการเหล่านั้นและการเพิ่มขึ้นของส่วนของเจ้าของที่เกี่ยวข้องโดยทางอ้อมโดยอ้างอิงกับมูลค่ายุติธรรมของตราสารทุนที่ออกให้ ณ วันที่ให้สิทธิ

**5.17 การจ่ายเงินปันผล**

เงินปันผลที่จ่ายไปยังผู้ถือหุ้นของบริษัทจะรับรู้เป็นหนี้สินในงบการเงินเมื่อการจ่ายเงินปันผลระหว่างกาลได้รับการอนุมัติจาก  
ที่ประชุมคณะกรรมการบริษัท และการจ่ายเงินปันผลประจำปีได้รับอนุมัติจากที่ประชุมผู้ถือหุ้นของบริษัท

|  |
| --- |
| **6 การจัดการความเสี่ยงทางการเงิน** |

**6.1** ปัจจัยความเสี่ยงด้านการเงิน

กิจกรรมของบริษัทมีความเสี่ยงทางการเงิน ซึ่งได้แก่ ความเสี่ยงจากตลาด (รวมถึงความเสี่ยงจากอัตราแลกเปลี่ยนและ  
ความเสี่ยงจากอัตราดอกเบี้ย) ความเสี่ยงด้านการให้สินเชื่อ และความเสี่ยงด้านสภาพคล่อง แผนการจัดการความเสี่ยง  
ของบริษัทจึงมุ่งเน้นไปยังความผันผวนของตลาดการเงินและบริหารจัดการเพื่อลดผลกระทบต่อผลการดำเนินงานให้อยู่  
ในระดับที่ยอมรับได้ บริษัทจึงอาจใช้อนุพันธ์เพื่อป้องกันความเสี่ยงบางประการที่อาจเกิดขึ้น

**6.1.1** ความเสี่ยงจากตลาด

1. **ความเสี่ยงจากอัตราแลกเปลี่ยน**

เนื่องจากบริษัทมีการดำเนินงานระหว่างประเทศจึงมีความเสี่ยงจากอัตราแลกเปลี่ยนเงินตราต่างประเทศ โดยเฉพาะจากสกุลเงินดอลลาห์สหรัฐ อันเกี่ยวเนื่องมาจากรายการซื้อสินค้า บริษัทมีแนวทางบริหารความเสี่ยงโดยพิจารณาการเข้าทำสัญญาแลกเปลี่ยนเงินตราต่างประเทศล่วงหน้าตามความจำเป็นและความเหมาะสม อย่างไรก็ตามสัดส่วนการทำรายการซื้อในสกุลเงินตราต่างประเทศไม่มีสาระสำคัญเมื่อเทียบกับรายการซื้อทั้งหมด

บริษัทไม่ได้นำการบัญชีป้องกันความเสี่ยงมาถือปฏิบัติ

**ข) ความเสี่ยงในมูลค่ายุติธรรมและความเสี่ยงในกระแสเงินสดที่เกิดจากการเปลี่ยนแปลงอัตราดอกเบี้ย**

รายได้และกระแสเงินสดจากการดำเนินงานของบริษัทส่วนใหญ่ไม่ขึ้นกับการเปลี่ยนแปลงของอัตราดอกเบี้ยในตลาด บริษัทมีความเสี่ยงจากอัตราดอกเบี้ยจากเงินฝากสถาบันการเงิน เงินให้กู้ยืมระยะสั้นแก่บุคคลที่เกี่ยวข้องกัน เงินกู้ยืมระยะสั้น และเงินกู้ยืมระยาว สินทรัพย์และหนี้สินทางการเงินส่วนใหญ่ของบริษัทมีอัตราดอกเบี้ยลอยตัวหรืออัตราดอกเบี้ยคงที่ซึ่งใกล้เคียงกับอัตราตลาดในปัจจุบัน ซึ่งยังส่งผลให้บริษัทมีความเสี่ยงในกระแสเงินสดที่เกิดจาก  
การเปลี่ยนแปลงอัตราดอกเบี้ย ทั้งนี้ บริษัทจะเข้าทำสัญญาแลกเปลี่ยนอัตราดอกเบี้ยเพื่อบริหารความเสี่ยงเมื่อจำเป็น

บริษัทไม่ได้นำการบัญชีป้องกันความเสี่ยงมาถือปฏิบัติ

ความเสี่ยงจากการเปลี่ยนแปลงอัตราดอกเบี้ยของเงินกู้ยืม ณ วันสิ้นรอบระยะเวลารายงาน มีดังนี้

|  | **พ.ศ. 2564** | | **พ.ศ. 2563** | |
| --- | --- | --- | --- | --- |
|  |  | **ร้อยละต่อ** |  | **ร้อยละต่อ** |
|  | **บาท** | **เงินกู้ยืมรวม** | **บาท** | **เงินกู้ยืมรวม** |
|  |  |  |  |  |
| เงินเบิกเกินบัญชีและเงินกู้ยืมระยะสั้นจาก  สถาบันการเงินที่มีอัตราดอกเบี้ยลอยตัว | 74,346,559 | 78 | 8,010,158 | 67 |
| เงินกู้ยืมระยะยาวจากสถาบันการเงินที่มี  อัตราดอกเบี้ยลอยตัว | 21,030,708 | 22 | 3,997,934 | 33 |
|  | 95,377,267 | 100 | 12,008,092 | 100 |

**6.1.2** ความเสี่ยงด้านเครดิต

ความเสี่ยงด้านเครดิตโดยส่วนใหญ่เกิดจากรายการเงินสดและรายการเทียบเท่าเงินสด กระแสเงินสดตามสัญญาของเงินลงทุนในตราสารหนี้ที่วัดมูลค่าด้วยราคาทุนตัดจำหน่าย เงินให้กู้ยืมแก่บุคคลที่เกี่ยวข้องกัน รวมถึงความเสี่ยง  
ด้านสินเชื่อแก่ลูกค้าและลูกหนี้คงค้าง

**ก) ก****ารบริหารความเสี่ยง**

บริษัทบริหารความเสี่ยงด้านเครดิตโดยการจัดกลุ่มของความเสี่ยง สำหรับเงินฝากธนาคารและสถาบันการเงิน บริษัทจะเลือกทำรายการกับสถาบันการเงินที่ได้รับการจัดอันดับจากสถาบันจัดอันดับความน่าเชื่อถือที่เป็นอิสระในระดับ BBB+ เป็นอย่างน้อย

สำหรับการทำธุรกรรมกับลูกค้า บริษัทจะยึดการจัดอันดับจากสถาบันจัดอันดับความน่าเชื่อถือที่เป็นอิสระ ในกรณีที่  
ไม่มีการจัดอันดับไว้ บริษัทจะประเมินความเสี่ยงจากคุณภาพเครดิตของลูกค้า โดยพิจารณาจากฐานะทางการเงิน ประสบการณ์ที่ผ่านมา และปัจจัยอื่นๆ และกำหนดการให้วงเงินสินเชื่อจากผลการประเมินดังกล่าวซึ่งเป็นไปตามข้อกำหนดของคณะกรรมการบริษัท ทั้งนี้ ผู้บริหารในสายงานที่เกี่ยวข้องจะทำการตรวจสอบการปฏิบัติตามข้อกำหนดด้านวงเงินเครดิตของลูกค้าอย่างสม่ำเสมอ

**ข) หลักประกัน**

สำหรับลูกหนี้การค้าบางราย บริษัทมีการขอหลักประกันเป็นเลตเตอร์ออฟเครดิต ซึ่งให้สิทธิบริษัทในการเรียกชำระได้หากคู่สัญญาผิดนัดตามเงื่อนไขของสัญญา

**ค) การด้อยค่าของสินทรัพย์ทางการเงิน**

บริษัทมีสินทรัพย์ทางการเงินดังต่อไปนี้ รวมทั้งสินทรัพย์ที่เกิดจากสัญญาที่ทำกับลูกค้าที่ต้องมีการพิจารณาตามโมเดลการวัดมูลค่าผลขาดทุนด้านเครดิตที่คาดว่าจะเกิดขึ้นดังต่อไปนี้

* เงินสดและรายการเทียบเท่าเงินสด
* ลูกหนี้การค้าและลูกหนี้อื่น
* เงินให้กู้ยืมระยะสั้นแก่บุคคลและบริษัทที่เกี่ยวข้องกัน
* เงินฝากสถาบันการเงินที่มีภาระค้ำประกัน
* ลูกหนี้เงินประกันผลงาน (แสดงรวมอยู่สินทรัพย์หมุนเวียนและไม่หมุนเวียนอื่น)

แม้ว่าบริษัทจะมีรายการเงินสดและรายการเทียบเท่าเงินสด และ เงินฝากสถาบันการเงินที่มีภาระค้ำประกันซึ่งเข้าเงื่อนไขการพิจารณาการด้อยค่าภายใต้ TFRS 9 แต่บริษัทพิจารณาว่าการด้อยค่าของรายการดังกล่าวเป็นจำนวนเงินที่ไม่มีนัยสำคัญ

*ลูกหนี้การค้า ลูกหนี้เงินประกันผลงาน และสินทรัพย์ที่เกิดจากสัญญาที่ทำกับลูกค้า*

บริษัทใช้วิธีอย่างง่าย (Simplified approach) ตาม TFRS 9 ในการวัดมูลค่าผลขาดทุนด้านเครดิตที่คาดว่าจะเกิดขึ้น  
ซึ่งคำนวณค่าเผื่อผลขาดทุนด้านเครดิตที่คาดว่าจะเกิดขึ้นตลอดอายุลูกหนี้การค้า ลูกหนี้เงินค้ำประกันผลงานและสินทรัพย์ที่เกิดจากสัญญาทั้งหมด

ในการพิจารณาผลขาดทุนด้านเครดิตที่คาดว่าจะเกิดขึ้น ผู้บริหารได้จัดกลุ่มลูกหนี้ตามความเสี่ยงด้านเครดิตที่มีลักษณะร่วมกันและตามกลุ่มระยะเวลาที่เกินกำหนดชำระ ทั้งนี้เนื่องจากลูกหนี้เงินประกันผลงานและสินทรัพย์ที่เกิดจากสัญญานั้นเป็นงานที่ส่งมอบแต่ยังไม่ได้เรียกเก็บซึ่งมีลักษณะความเสี่ยงใกล้เคียงกับลูกหนี้สำหรับสัญญาประเภทเดียวกัน ผู้บริหารจึงได้ใช้อัตราผลขาดทุนด้านเครดิตของลูกหนี้กับลูกหนี้เงินประกันผลงานและสินทรัพย์ที่เกิดจากสัญญาที่เกี่ยวข้องด้วย

บริษัทจะตัดจำหน่ายลูกหนี้การค้าและสินทรัพย์ที่เกิดจากสัญญาเมื่อคาดว่าจะไม่ได้รับชำระคืน ข้อบ่งชี้ที่คาดว่า  
จะไม่ได้รับชำระคืน เช่น การไม่ยอมปฏิบัติตามแผนการชำระหนี้หรือทยอยชำระหนี้ ไม่มีการชำระเงินตามสัญญาหรือไม่สามารถติดต่อได้เป็นระยะเวลามากกว่า 365 วัน

ผลขาดทุนจากการด้อยค่าของลูกหนี้การค้าและสินทรัพย์ที่เกิดจากสัญญาจะแสดงเป็นผลขาดทุนจากการด้อยค่าสุทธิในกำไรจากการดำเนินงาน การได้รับชำระหนี้คืนจากจำนวนที่ได้ตัดจำหน่ายไปจะถูกบันทึกกลับรายการในรายการเดียวกันกับที่ได้บันทึกผลขาดทุนไป

*ลูกหนี้อื่นและเงินให้กู้ยืมระยะสั้นแก่บุคคลที่เกี่ยวข้องกัน*

บริษัทมีลูกหนี้อื่นและเงินให้กู้ยืมระยะสั้นแก่บุคคลที่เกี่ยวข้องกันที่วัดมูลค่าด้วยราคาทุนตัดจำหน่าย โดยรับรู้  
ผลขาดทุนด้านเครดิตที่คาดว่าจะเกิดขึ้นใน 12 เดือนข้างหน้าสำหรับลูกหนี้ที่ไม่ได้มีการเพิ่มขึ้นของความเสี่ยง  
ด้านเครดิตที่มีนัยสำคัญ และรับรู้ผลขาดทุนด้านเครดิตที่คาดว่าจะเกิดขึ้นตลอดอายุลูกหนี้สำหรับลูกหนี้ที่มีการเพิ่มขึ้นของความเสี่ยงด้านเครดิตที่มีนัยสำคัญ

**6.1.3** ความเสี่ยงด้านสภาพคล่อง

การจัดการความเสี่ยงด้านสภาพคล่องอย่างรอบคอบคือการมีจำนวนเงินสดและหลักทรัพย์ที่อยู่ในความต้องการ  
ของตลาดอย่างเพียงพอ และการมีแหล่งเงินทุนที่สามารถเบิกใช้ได้จากวงเงินด้านสินเชื่อที่เพียงพอต่อการชำระภาระผูกพันเมื่อถึงกำหนด ณ วันสิ้นรอบระยะเวลาบัญชี บริษัทมีเงินฝากธนาคารที่สามารถเบิกใช้ได้ทันทีจำนวน 52.87 ล้านบาท   
(พ.ศ. 2563: 2.75 ล้านบาท) เพื่อวัตถุประสงค์ในการบริหารสภาพคล่องของบริษัท จากลักษณะของการดำเนินธุรกิจของบริษัทซึ่งเป็นธุรกิจที่มีความยืดหยุ่นและเปลี่ยนแปลงอยู่ตลอดเวลา ส่วนงานบริหารการเงินของบริษัทได้คงไว้  
ซึ่งความยืดหยุ่นในแหล่งเงินทุนโดยการคงไว้ซึ่งวงเงินสินเชื่อที่เพียงพอ

ผู้บริหารได้พิจารณาประมาณการกระแสเงินสดของบริษัทอย่างสม่ำเสมอโดยพิจารณาจาก ก) เงินสำรองหมุนเวียน (จากวงเงินสินเชื่อที่ยังไม่ได้เบิกใช้) และ ข) เงินสดและรายการเทียบเท่าเงินสด นอกเหนือจากนี้ บริษัทยังได้ทำการประมาณการกระแสเงินสด พิจารณาสินทรัพย์ที่มีสภาพคล่องสูงและอัตราส่วนสภาพคล่องตามข้อกำหนดต่าง ๆ และคงไว้ซึ่งแผนการจัดหาเงิน

**ก) การจัดการด้านการจัดหาเงิน**

บริษัทมีวงเงินกู้ที่ยังไม่ได้เบิกใช้เป็นสกุลเงินบาท ณ วันที่ 31 ธันวาคมมีดังต่อไปนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| **อัตราดอกเบี้ยลอยตัว** |  |  |
| หมดอายุเกินกว่าหนึ่งปี |  |  |
| - วงเงินเบิกเกินบัญชี | 2,956,645 | - |
| - วงเงินกู้ยืมระยะสั้นจากสถาบันการเงิน | 23,916,796 | - |
| - วงเงินกู้ยืมระยะสั้นแบบรวม | 17,385,462 | - |
| - วงเงินหนังสือค้ำประกัน | 8,363,166 | - |
|  | 52,622,069 | - |

**ข) วันครบกำหนดของหนี้สินทางการเงิน**

ตารางต่อไปนี้แสดงให้เห็นถึงหนี้สินทางการเงินที่จัดประเภทตามระยะเวลาการครบกำหนดตามสัญญา ซึ่งแสดงด้วยจำนวนเงินตามสัญญาที่ไม่ได้มีการคิดลด ทั้งนี้ ยอดคงเหลือที่ครบกำหนดภายในระยะเวลา 12 เดือน จะเท่ากับมูลค่า  
ตามบัญชีของหนี้สินที่เกี่ยวข้องเนื่องการการคิดลดไม่มีนัยสำคัญ

|  | **ภายใน 1 ปี**  **บาท** | **1 - 5 ปี**  **บาท** | **มากกว่า**  **5 ปี**  **บาท** | **รวม**  **บาท** | **มูลค่า ตามบัญชี**  **บาท** |
| --- | --- | --- | --- | --- | --- |
|  |  |  |  |  |  |
| **ณ วันที่ 31 ธันวาคม พ.ศ. 2564** |  |  |  |  |  |
| เงินเบิกเกินบัญชี | 43,355 | - | - | 43,355 | 43,355 |
| เงินกู้ยืมระยะสั้นจากสถาบันการเงิน | 74,303,204 | - | - | 74,303,204 | 74,303,204 |
| เจ้าหนี้การค้าและเจ้าหนี้อื่น | 123,874,978 | - | - | 123,874,978 | 123,874,978 |
| หนี้สินตามสัญญาเช่า | 5,334,738 | 6,346,693 | - | 11,681,431 | 11,038,545 |
| เงินกู้ยืมระยะยาวจากสถาบันการเงิน | 9,066,000 | 14,913,825 | - | 23,979,825 | 21,030,708 |
| หนี้สินไม่หมุนเวียนอื่น | - | 7,556,560 | - | 7,556,560 | 6,158,279 |
| **รวม** | 212,622,275 | 28,817,078 | - | 241,439,353 | 236,449,069 |

|  | **ภายใน 1 ปี**  **บาท** | **1 - 5 ปี**  **บาท** | **มากกว่า**  **5 ปี**  **บาท** | **รวม**  **บาท** | **มูลค่า ตามบัญชี**  **บาท** |
| --- | --- | --- | --- | --- | --- |
|  |  |  |  |  |  |
| **ณ วันที่ 31 ธันวาคม พ.ศ. 2563** |  |  |  |  |  |
| เงินเบิกเกินบัญชี | 3,010,158 | - | - | 3,010,158 | 3,010,158 |
| เงินกู้ยืมระยะสั้นจากสถาบันการเงิน | 5,000,000 | - | - | 5,000,000 | 5,000,000 |
| เจ้าหนี้การค้าและเจ้าหนี้อื่น | 58,307,271 | - | - | 58,307,271 | 58,307,271 |
| หนี้สินตามสัญญาเช่า | 4,602,040 | 8,672,888 | - | 13,274,928 | 12,518,049 |
| เงินกู้ยืมระยะยาวจากสถาบันการเงิน | 932,800 | 3,454,813 | - | 4,387,613 | 3,997,934 |
| หนี้สินไม่หมุนเวียนอื่น | - | 5,409,889 | - | 5,409,889 | 4,913,221 |
| **รวม** | 71,852,269 | 17,537,590 | - | 89,389,859 | 87,746,633 |

**6.2 การบริหารส่วนของเงินทุน**

**6.2.1** การบริหารความเสี่ยง

ว้ตถุประสงค์ของการบริหารส่วนของทุน คือ

* การรักษาไว้ซึ่งการดำเนินงานต่อเนื่องและเพื่อที่จะสามารถก่อให้เกิดผลตอบแทนแก่ผู้ถือหุ้นและก่อให้เกิดประโยชน์แก่ผู้มีส่วนได้เสียอื่นๆ และ
* การรักษาโครงสร้างเงินทุนไว้ให้อยู่ในระดับที่ก่อให้เกิดประโยชน์สูงสุดเพื่อลดต้นทุนเงินทุน

การที่จะรักษาหรือปรับระดับโครงสร้างของเงินทุนนั้น บริษัทอาจต้องปรับจำนวนเงินปันผลจ่าย ปรับการคืนทุนให้แก่  
ผู้ถือหุ้น การออกหุ้นใหม่ หรือการขายสินทรัพย์เพื่อลดภาระหนี้สิน

เช่นเดียวกับกิจการอื่นในอุตสาหกรรมเดียวกัน บริษัทพิจารณาระดับเงินทุนอย่างสม่ำเสมอจากอัตราส่วนหนี้สินต่อทุน ซึ่งคำนวณจากหนี้สินสุทธิหารส่วนของเจ้าของ

ณ วันที่ 31 ธันวาคม บริษัทมีอัตราส่วนหนี้สินต่อทุน ดังนี้

|  |  |  |
| --- | --- | --- |
|  | **พ.ศ. 2564**  **บาท** | **พ.ศ. 2563**  **บาท** |
|  |  |  |
| หนี้สินสุทธิ | 274,939,815 | 104,482,507 |
| ส่วนของเจ้าของ | 136,982,327 | 38,980,463 |
| **อัตราส่วนหนี้สินต่อทุน (เท่า)** | **2.01** | **2.68** |

|  |
| --- |
| **7 มูลค่ายุติธรรม** |

มูลค่ายุติธรรมแบ่งออกเป็นลำดับชั้นตามข้อมูลที่ใช้ดังนี้

ข้อมูลระดับ 1 : มูลค่ายุติธรรมของเครื่องมือทางการเงินอ้างอิงจาก ราคาเสนอซื้อปัจจุบันหรือราคาปิดที่อ้างอิงจากตลาดหลักทรัพย์แห่งประเทศไทยหรือสมาคมตลาดตราสารหนี้ไทย

ข้อมูลระดับ 2 : มูลค่ายุติธรรมของเครื่องมือทางการเงินวัดมูลค่าโดยใช้เทคนิคการประเมินมูลค่าซึ่งใช้ข้อมูลที่สามารถสังเกตได้อย่างมีนัยสำคัญและอ้างอิงจากประมาณการของกิจการเองมาใช้น้อยที่สุดเท่าที่เป็นไปได้

ข้อมูลระดับ 3 : มูลค่ายุติธรรมของเครื่องมือทางการเงินวัดมูลค่าโดยใช้เทคนิคการประเมินมูลค่าซึ่งไม่ได้มาจากข้อมูลที่สังเกตได้  
ในตลาด

สินทรัพย์ทางการเงินและหนี้สินทางการเงินของบริษัทมีมูลค่ายุติธรรมใกล้เคียงกับราคาตามบัญชี เนื่องจากมีอายุคงเหลือต่ำกว่าหนึ่งปีเป็นส่วนใหญ่ มูลค่ายุติธรรมของเงินกู้ยืมระยะสั้นจากสถาบันการเงินและเงินกู้ยืมระยะยาวจากสถาบันการเงินที่ถึงกำหนดชำระภายในหนึ่งปีมีมูลค่าใกล้เคียงกับราคาตามบัญชีเนื่องจากอัตราดอกเบี้ยที่แท้จริงใกล้เคียงกับอัตราดอกเบี้ยในตลาด เงินกู้ยืมระยะยาว  
จากสถาบันการเงินมีมูลค่ายุติธรรมมีมูลค่าเท่ากับราคาตามบัญชี เนื่องจากอัตราดอกเบี้ยของเงินกู้ยืมเป็นอัตราดอกเบี้ยลอยตัว

ในระหว่างปีไม่มีการโอนระหว่างระดับของชั้นมูลค่ายุติธรรม

การวัดมูลค่ายุติธรรมของสินทรัพย์ทางการเงินและหนี้สินทางการเงินเป็นไปตามนโยบายการบัญชีตามที่เปิดเผยในหมายเหตุ 5.5 และหมายเหตุ 5.10

|  |
| --- |
| **8 ประมาณการทางบัญชีที่สำคัญ และการใช้ดุลยพินิจ** |

การประมาณการข้อสมมติฐานและการใช้ดุลยพินิจได้มีการประเมินทบทวนอย่างต่อเนื่อง และอยู่บนพื้นฐานของประสบการณ์ในอดีตและปัจจัยอื่น ๆ ซึ่งรวมถึงการคาดการณ์ถึงเหตุการณ์ในอนาคตที่เชื่อว่ามีสมเหตุสมผลในสถานการณ์ขณะนั้น

1. การรับรู้รายได้

บริษัทต้องประมาณการขั้นของความเสร็จของงานที่ทำภายใต้สัญญาที่ทำกับลูกค้าเพื่อรับรู้รายได้ โดยขั้นของความสำเร็จ  
จะคำนวณเป็นสัดส่วนของต้นทุนที่เกิดขึ้นสะสมจนถึงวันที่ในรายงานต่อประมาณการต้นทุนทั้งหมด ในกรณีที่บริษัท  
ไม่สามารถประมาณขั้นของความสำเร็จได้อย่างน่าเชื่อถือ รายได้ (หากบริษัทคาดว่าจะได้รับคืน) จะรับรู้ได้เท่ากับต้นทุนของสัญญาที่รับรู้เป็นรายจ่าย ต้นทุนทั้งหมดของโครงการที่ประมาณไว้นี้ประมาณขึ้นโดยวิศวกรหรือผู้รับผิดชอบดูแลโครงการของบริษัทซึ่งอาจจะมีการเปลี่ยนแปลงได้

ข) ภาระผูกพันผลประโยชน์เมื่อเกษียณอายุ

มูลค่าปัจจุบันของภาระผูกพันผลประโยชน์เมื่อเกษียณอายุขึ้นอยู่กับข้อสมมติฐานหลายข้อ ข้อสมมติฐานที่ใช้และผลกระทบจากการเปลี่ยนแปลงที่เป็นไปได้ของข้อสมมติฐานได้เปิดเผยข้อมูลอยู่ในหมายเหตุข้อ 22

ค) การกำหนดอายุสัญญาเช่า

บริษัทพิจารณาข้อเท็จจริงและสภาพแวดล้อมที่เกี่ยวข้องทั้งหมดที่ทำให้เกิดสิ่งจูงใจทางเศรษฐกิจสำหรับผู้เช่า ในการใช้สิทธิ  
ขยายอายุสัญญาเช่าหรือไม่ใช้สิทธิในการยกเลิกสัญญาเช่าเพื่อกำหนดอายุสัญญาเช่า บริษัทพิจารณาการกำหนดอายุสัญญาเช่า  
ก็ต่อเมื่อสัญญาเช่านั้นมีความแน่นอนอย่างสมเหตุสมผลที่ระยะเวลาการเช่าจะถูกขยายหรือถูกยกเลิก

สำหรับการเช่าอสังหาริมทรัพย์ ปัจจัยหลักที่เกี่ยวข้องมากที่สุดคือระยะสัญญาเช่าในอดีต ค่าใช้จ่าย และสภาพของสินทรัพย์ที่เช่า

สิทธิขยายอายุสัญญาเช่าส่วนใหญ่ในสัญญาเช่าอาคารสำนักงานไม่ได้ถูกรวมอยู่ในหนี้สินตามสัญญาเช่า เนื่องจากบริษัทพิจารณา ก) สภาพของสินทรัพย์ที่เช่า และ/หรือ ข) การเปลี่ยนแทนสินทรัพย์จะไม่ก่อให้เกิดต้นทุนอย่างมีสาระสำคัญ

อายุสัญญาเช่าจะถูกประเมินใหม่เมื่อบริษัทใช้ (หรือไม่ใช้) สิทธิหรือบริษัทมีภาระผูกพันในการใช้ (หรือไม่ใช้สิทธิ) การประเมิน  
ความแน่นอนอย่างสมเหตุสมผลจะเกิดขึ้นเมื่อเกิดเหตุการณ์ที่มีนัยสำคัญหรือการเปลี่ยนแปลงของสภาพแวดล้อมที่มีนัยสำคัญ   
ซึ่งมีผลกระทบต่อการประเมินอายุสัญญาเช่าและอยู่ภายใต้การควบคุมของบริษัท

ง) การกำหนดอัตราการคิดลดของหนี้สินตามสัญญาเช่า

บริษัทประเมินอัตราดอกเบี้ยการกู้ยืมส่วนเพิ่มของผู้เช่าดังนี้

* ใช้ข้อมูลที่การจัดหาเงินทุนจากบุคคลที่สามของแต่ละกิจการที่เป็นผู้เช่าและปรับปรุงข้อมูลที่ได้รับให้สะท้อนกับการเปลี่ยนแปลงในปัจจัยทางด้านการเงินของผู้เช่าหากเป็นไปได้
* ปรับปรุงสัญญาเช่าโดยเฉพาะเจาะจง เช่น อายุสัญญาเช่า ประเทศ สกุลเงิน และหลักประกัน

จ) การด้อยค่าของสินทรัพย์ทางการเงิน

ผลขาดทุนจากการด้อยค่าของสินทรัพย์ทางการเงินอ้างอิงจากสมมติฐานที่เกี่ยวกับความเสี่ยงในการผิดนัดชำระหนี้และอัตราการขาดทุนที่คาดว่าจะเกิด บริษัทใช้ดุลยพินิจในการประเมินข้อสมมติฐานเหล่านี้ และพิจารณาเลือกปัจจัยที่ส่งผลต่อการคำนวณการด้อยค่าบนพื้นฐานของข้อมูลในอดีตของบริษัทและสภาวะแวดล้อมทางตลาดที่เกิดขึ้น รวมทั้งการคาดการณ์เหตุการณ์ในอนาคต ณ ทุกสิ้นรอบระยะเวลารายงาน การด้อยค่าของสินทรัพย์ทางการเงินได้เปิดเผยข้อมูลในหมายเหตุข้อ 11

|  |
| --- |
| **9 ข้อมูลจำแนกตามส่วนงาน** |

ส่วนงานดำเนินงานที่นำเสนอสอดคล้องกับรายงานภายในของบริษัทที่จัดทำให้กับผู้มีอำนาจตัดสินใจสูงสุดด้านการดำเนินงาน คือ ประธานกรรมการบริหารและกรรมการผู้จัดการซึ่งเป็นผู้ตัดสินใจเกี่ยวกับการจัดสรรทรัพยากรให้กับส่วนงานและประเมินผลงานการดำเนินงานของส่วนงานดำเนินงาน โดย บริษัทร่วมดำเนินธุรกิจภายใต้ส่วนงานดำเนินงานจำนวน 2 ส่วนงาน ดังนี้

1. ส่วนงานบริการ

1.1 งานให้บริการก่อสร้างเกี่ยวกับระบบปรับอากาศและระบายอากาศ ระบบไฟฟ้าและระบบประปา

1.2 งานให้บริการซ่อมบำรุง

1. ส่วนงานขาย

2.1 การจำหน่ายอุปกรณ์ระบบปรับอากาศและระบายอากาศ ระบบไฟฟ้าและระบบประปา พร้อมติดตั้ง

ข้อมูลที่มีสาระสำคัญเกี่ยวกับรายได้และกำไรของแต่ละส่วนงานที่รายงาน มีดังต่อไปนี้

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  | |  | | **ส่วนงานบริการ** | | **ส่วนงานขาย** | | **รวม** | |
|  |  |  |  |  | **พ.ศ. 2564** | **พ.ศ. 2563** | **พ.ศ. 2564** | **พ.ศ. 2563** | **พ.ศ. 2564** | **พ.ศ. 2563** |
|  |  |  |  |  | **บาท** | **บาท** | **บาท** | **บาท** | **บาท** | **บาท** |
|  |  |  |  |  |  |  |  |  |  |  |
| รายได้จากการขายและให้บริการ |  |  |  |  | 396,259,146 | 156,851,557 | 245,213,944 | 244,587,840 | 641,473,090 | 401,439,397 |
| ต้นทุนจากการขายและให้บริการ |  |  |  |  | (348,960,649) | (137,879,545) | (214,743,825) | (216,680,130) | (563,704,474) | (354,559,675) |
|  |  |  |  |  |  |  |  |  |  |  |
| กำไรขั้นต้น |  |  |  |  | 47,298,497 | 18,972,012 | 30,470,119 | 27,907,710 | 77,768,616 | 46,879,722 |
| รายได้อื่น |  |  |  |  |  |  |  |  | 640,491 | 717,621 |
| ค่าใช้จ่ายในการขาย |  |  |  |  |  |  |  |  | (10,082,935) | (5,798,761) |
| ค่าใช้จ่ายในการบริหาร |  |  |  |  |  |  |  |  | (40,184,251) | (30,201,034) |
| ต้นทุนทางการเงิน |  |  |  |  |  |  |  |  | (2,492,033) | (887,717) |
|  |  |  |  |  |  |  |  |  |  |  |
| กำไรก่อนภาษีเงินได้ |  |  |  |  |  |  |  |  | 25,649,888 | 10,709,031 |
| ค่าใช้จ่ายภาษีเงินได้ |  |  |  |  |  |  |  |  | (6,194,310) | (3,767,338) |
|  |  |  |  |  |  |  |  |  |  |  |
| กำไรสุทธิสำหรับปี |  |  |  |  |  |  |  |  | 19,455,578 | 6,942,493 |
| ประเภทของการรับรู้รายได้: |  |  |  |  |  |  |  |  |  |  |
| ณ จุดใดจุดหนึ่ง |  |  |  |  | - | - | 245,213,944 | 244,587,840 | 245,213,944 | 244,587,840 |
| ตลอดช่วงระยะเวลา |  |  |  |  | 396,259,146 | 156,851,557 | - | - | 396,259,146 | 156,851,557 |
|  |  |  |  |  | 396,259,146 | 156,851,557 | 245,213,944 | 244,587,840 | 641,473,090 | 401,439,397 |

**ข้อมูลเกี่ยวกับลูกค้ารายใหญ่**

ข้อมูลเกี่ยวกับลูกค้ารายใหญ่สำหรับปีสิ้นสุดวันที่ 31 ธันวาคม มีรายละเอียดดังนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| ลูกค้ารายใหญ่ - รายที่ 1 | 488,628,432 | 313,298,159 |
| ลูกค้ารายใหญ่ - รายที่ 2 | 52,485,734 | - |
| ลูกค้ารายใหญ่ - รายที่ 3 | - | 55,719,871 |
|  |  |  |
| รวม | 541,114,166 | 369,018,030 |

|  |
| --- |
| **10 เงินสดและรายการเทียบเท่าเงินสด** |

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| เงินสดในมือและเงินฝากธนาคาร | 400,000 | 160,000 |
| เงินฝากธนาคารระยะสั้น | 52,466,184 | 2,590,631 |
| **รวม** | 52,866,184 | 2,750,631 |

|  |
| --- |
| **11 ลูกหนี้การค้าและลูกหนี้อื่นและสินทรัพย์ที่เกิดจากสัญญา** |

**11.1** ลูกหนี้การค้าและลูกหนี้อื่น

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| ลูกหนี้การค้า | 132,709,826 | 75,491,224 |
| หัก ค่าเผื่อผลขาดทุนที่คาดว่าจะเกิดขึ้น | (2,303,321) | (2,303,321) |
| ลูกหนี้การค้า - สุทธิ | 130,406,505 | 73,187,903 |
| ลูกหนี้อื่น - กิจการอื่น | 494,265 | 461,607 |
| ลูกหนี้พนักงาน | - | 75,000 |
| รายได้ค้างรับ | 3,339,140 | - |
| ค่าใช้จ่ายจ่ายล่วงหน้า | 2,099,944 | 679,415 |
| เงินมัดจำ | 556,940 | 375,250 |
|  | 136,896,794 | 74,779,175 |

**11.2** สินทรัพย์ที่เกิดจากสัญญา

รายละเอียดสินทรัพย์ที่เกิดจากสัญญาแสดงดังนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
| **ส่วนที่หมุนเวียน** |  |  |
| ต้นทุนงานโครงการจนถึงปัจจุบัน | 299,371,007 | 73,236,565 |
| กำไรที่รับรู้จนถึงปัจจุบัน | 47,407,870 | 17,190,418 |
| ต้นทุนงานโครงการที่เกิดขึ้นปรับปรุงด้วยกำไรที่รับรู้จนถึงปัจจุบัน | 346,778,877 | 90,426,983 |
| หัก เงินงวดที่เรียกเก็บจากผู้ว่าจ้าง | (223,877,736) | (86,119,136) |
|  |  |  |
| หัก ค่าเผื่อผลขาดทุนที่คาดว่าจะเกิดขึ้น | (287,128) | - |
| รวมสินทรัพย์ที่เกิดจากสัญญา | 122,614,013 | 4,307,847 |

สินทรัพย์ที่เกิดจากสัญญาเป็นรายได้จากสัญญาที่ยังไม่ได้เรียกเก็บที่บริษัทเป็นคู่สัญญากับลูกค้า สินทรัพย์ที่เกิดจากสัญญา  
จะถึงกำหนดเรียกเก็บเงินภายใน 12 เดือน

**11.3** การด้อยค่าของลูกหนี้การค้าและสินทรัพย์ที่เกิดจากสัญญา

ค่าเผื่อผลขาดทุนของลูกหนี้การค้าและสินทรัพย์ที่เกิดจากสัญญา มีรายละเอียดดังนี้

|  |  |  |  |  |  |  |
| --- | --- | --- | --- | --- | --- | --- |
| **ณ วันที่ 31 ธันวาคม**  **พ.ศ. 2563** | **ยังไม่ถึง**  **กำหนดชำระ**  **บาท** | **ไม่เกิน**  **3 เดือน**  **บาท** | **3 - 6 เดือน**  **บาท** | **6 - 12 เดือน**  **บาท** | **เกินกว่า**  **12 เดือน**  **บาท** | **รวม**  **บาท** |
|  |  |  |  |  |  |  |
| มูลค่าตามบัญชีขั้นต้น |  |  |  |  |  |  |
| - ลูกหนี้การค้า | 21,645,928 | 51,541,975 | - | - | 2,303,321 | 75,491,224 |
| - สินทรัพย์ที่เกิดจากสัญญา | 4,307,847 | - | - | - | - | 4,307,847 |
| ค่าเผื่อผลขาดทุนที่คาดว่า  จะเกิดขึ้น | - | - | - | - | (2,303,321) | (2,303,321) |

|  |  |  |  |  |  |  |
| --- | --- | --- | --- | --- | --- | --- |
| **ณ วันที่ 31 ธันวาคม**  **พ.ศ. 2564** | **ยังไม่ถึง**  **กำหนดชำระ**  **บาท** | **ไม่เกิน**  **3 เดือน**  **บาท** | **3 - 6 เดือน**  **บาท** | **6 - 12 เดือน**  **บาท** | **เกินกว่า**  **12 เดือน**  **บาท** | **รวม**  **บาท** |
|  |  |  |  |  |  |  |
| มูลค่าตามบัญชีขั้นต้น |  |  |  |  |  |  |
| - ลูกหนี้การค้า | 41,392,189 | 88,494,590 | - | 519,726 | 2,303,321 | 132,709,826 |
| - สินทรัพย์ที่เกิดจากสัญญา | 122,454,612 | - | - | 282,671 | 163,858 | 122,901,141 |
| ค่าเผื่อผลขาดทุนที่คาดว่า  จะเกิดขึ้น | - | - | - | (123,270) | (2,467,179) | (2,590,449) |

รายการกระทบยอดค่าเผื่อผลขาดทุนสำหรับลูกหนี้และสินทรัพย์ที่เกิดจากสัญญาสำหรับปีสิ้นสุดวันที่ 31 ธันวาคม มีดังนี้

|  |  |  |
| --- | --- | --- |
|  | **ลูกหนี้การค้า** | **สินทรัพย์**  **ที่เกิดจากสัญญา** |
|  |  |  |
| **ณ วันที่ 1 มกราคม พ.ศ. 2563** | 2,303,321 | - |
| รับรู้ค่าเผื่อผลขาดทุนด้านเครดิตเพิ่มขึ้นในกำไรหรือขาดทุนในระหว่างปี | - | - |
| **ณ วันที่ 31 ธันวาคม พ.ศ. 2563** | 2,303,321 | - |
| รับรู้ค่าเผื่อผลขาดทุนด้านเครดิตเพิ่มขึ้นในกำไรหรือขาดทุนในระหว่างปี | - | 287,128 |
| **ณ วันที่ 31 ธันวาคม พ.ศ. 2564** | 2,303,321 | 287,128 |

|  |
| --- |
| **12 สินทรัพย์ทางการเงินและหนี้สินทางการเงิน** |

ณ วันที่ 31 ธันวาคม บริษัทได้จัดประเภทสินทรัพย์และหนี้สินทางเงิน ดังต่อไปนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| **สินทรัพย์ทางการเงิน** |  |  |
| สินทรัพย์ทางการเงินที่วัดด้วยราคาทุนตัดจำหน่าย |  |  |
| - เงินสดและรายการเทียบเท่าเงินสด | 52,866,184 | 2,750,631 |
| - ลูกหนี้การค้าและลูกหนี้อื่น - สุทธิ | 134,796,850 | 74,099,759 |
| - เงินให้กู้ยืมระยะสั้นแก่บุคคลที่เกี่ยวข้องกัน | - | 13,151,584 |
| - สินทรัพย์หมุนเวียนอื่น | 699,080 | 121,972 |
| - เงินฝากสถาบันการเงินที่มีภาระค้ำประกัน | 17,441,752 | 6,519,223 |
| - สินทรัพย์ไม่หมุนเวียนอื่น | 20,926,911 | 12,192,384 |
|  |  |  |
| **หนี้สินทางการเงิน** |  |  |
| หนี้สินทางการเงินที่วัดด้วยราคาทุนตัดจำหน่าย |  |  |
| - เงินเบิกเกินบัญชีและเงินกู้ยืมระยะสั้นจากสถาบันการเงิน | 74,346,559 | 8,010,158 |
| - เจ้าหนี้การค้าและเจ้าหนี้อื่น | 123,874,978 | 58,307,271 |
| - หนี้สินหมุนเวียนอื่น | 264,570 | 160,209 |
| - เงินกู้ยืมระยะยาวจากสถาบันการเงิน | 21,030,708 | 3,997,934 |
| - หนี้สินตามสัญญาเช่า - สุทธิ | 11,038,545 | 12,518,049 |
| - หนี้สินไม่หมุนเวียนอื่น | 6,158,279 | 4,913,221 |

**12.1 สินทรัพย์ทางการเงินอื่นที่วัดมูลค่าด้วยราคาทุนตัดจำหน่าย**

**ก) การจัดประเภทรายการสินทรัพย์ทางการเงินที่วัดมูลค่าด้วยราคาทุนตัดจำหน่าย**

บริษัทได้จัดประเภทเป็นรายการสินทรัพย์ทางการเงินที่วัดมูลค่าด้วยราคาทุนตัดจำหน่ายเมื่อเข้าเงื่อนไขดังต่อไปนี้

* ถือไว้โดยมีวัตถุประสงค์ที่จะรับชำระกระแสเงินสดตามสัญญา และ
* กระแสเงินสดตามสัญญานั้นเข้าเงื่อนไขการเป็นเงินต้นและดอกเบี้ย

สินทรัพย์ทางการเงินที่วัดมูลค่าด้วยราคาทุนตัดจำหน่ายมีราคาตามบัญชีดังตารางด้านบน

**ข) มูลค่ายุติธรรมของสินทรัพย์ทางการเงินที่วัดมูลค่าด้วยราคาทุนตัดจำหน่าย**

สำหรับสินทรัพย์ทางการเงินส่วนหมุนเวียน เนื่องจากมีลักษณะเป็นสินทรัพย์ที่หมุนเวียน มูลค่าตามบัญชีจึงมีมูลค่าใกล้เคียงกับมูลค่ายุติธรรม สำหรับสินทรัพย์ทางการเงินส่วนไม่หมุนเวียน มูลค่ายุติธรรมไม่ได้มีความแตกต่างไปอย่างมีสาระสำคัญจากมูลค่าตามบัญชี

**ค) ค่าเผื่อผลขาดทุนที่คาดว่าจะเกิดขึ้น**

ค่าเผื่อผลขาดทุนของลูกหนี้เงินประกันผลงานซึ่งแสดงรวมอยู่ในสินทรัพย์หมุนเวียนและสินทรัพย์ไม่หมุนเวียน  
มีรายละเอียดดังนี้

|  |  |  |  |  |  |  |
| --- | --- | --- | --- | --- | --- | --- |
|  | **31 ธันวาคม พ.ศ. 2564** | | | **31 ธันวาคม พ.ศ. 2563** | | |
|  | **หมุนเวียน**  **บาท** | **ไม่หมุนเวียน**  **บาท** | **รวม**  **บาท** | **หมุนเวียน**  **บาท** | **ไม่หมุนเวียน**  **บาท** | **รวม**  **บาท** |
|  |  |  |  |  |  |  |
| ลูกหนี้เงินประกันผลงาน | 699,080 | 21,059,112 | 21,758,192 | 121,972 | 12,376,058 | 12,498,030 |
| หัก ค่าเผื่อผลขาดทุน  ที่คาดว่าจะเกิดขึ้น | - | (788,862) | (788,862) | - | (788,862) | (788,862) |
| รวม | 699,080 | 20,270,250 | 20,969,330 | 121,972 | 11,587,196 | 11,709,168 |

รายการกระทบยอดค่าเผื่อผลขาดทุนที่แสดงรวมอยู่ในสินทรัพย์หมุนเวียนและสินทรัพย์ไม่หมุนเวียนสำหรับปีสิ้นสุดวันที่ 31 ธันวาคม มีดังนี้

|  |  |
| --- | --- |
|  | **ลูกหนี้เงินประกันผลงาน** |
|  |  |
| **ณ วันที่ 1 มกราคม พ.ศ. 2563** | 1,430,125 |
| (กลับรายการ) รับรู้ค่าเผื่อผลขาดทุนด้านเครดิตเพิ่มขึ้นในกำไรหรือขาดทุนในระหว่างปี | (641,263) |
| **ณ วันที่ 31 ธันวาคม พ.ศ. 2563** | 788,862 |
| รับรู้ค่าเผื่อผลขาดทุนด้านเครดิตเพิ่มขึ้นในกำไรหรือขาดทุนในระหว่างปี | - |
| **ณ วันที่ 31 ธันวาคม พ.ศ. 2564** | 788,862 |

|  |
| --- |
| **13 สินค้าคงเหลือ** |

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| งานระหว่างทำ | 7,322,049 | 3,873,819 |
| สินค้าสำเร็จรูป | 383,521 | - |
| รวม | 7,705,570 | 3,873,819 |

ต้นทุนขายที่รับรู้ในงบกำไรขาดทุนระหว่างปี พ.ศ. 2564 และ พ.ศ. 2563 เป็นจำนวนเงิน 214,743,825 และ 216,680,130 บาท ตามลำดับ

|  |
| --- |
| **14 สินทรัพย์หมุนเวียนอื่น** |

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| เงินมัดจำค่าสินค้าและวัสดุก่อสร้าง | 18,745,085 | 468,207 |
| ภาษีซื้อ | 7,873,116 | 1,585,472 |
| ภาษีซื้อยังไม่ถึงกำหนดชำระ | 2,654,075 | 138,440 |
| ลูกหนี้เงินประกันผลงานส่วนที่หมุนเวียน | 699,080 | 121,972 |
| อื่นๆ | 519,524 | 281,524 |
| รวม | 30,490,880 | 2,595,615 |

|  |
| --- |
| **15 เงินฝากสถาบันการเงินที่มีภาระค้ำประกัน** |

ณ วันที่ 31 ธันวาคม พ.ศ. 2564 บริษัทมีเงินฝากกับสถาบันการเงินที่มีภาระค้ำประกัน สำหรับใช้ค้ำประกันวงเงินสินเชื่อกับสถาบันการเงิน และค้ำประกันการออกหนังสือค้ำประกันของธนาคาร จำนวน 17,441,752 บาท (พ.ศ. 2563 : 6,519,223 บาท)

|  |
| --- |
| **16 ส่วนปรับปรุงอาคารเช่าและอุปกรณ์ - สุทธิ** |

|  |  |  |  |  |  |  |
| --- | --- | --- | --- | --- | --- | --- |
|  | **ส่วนปรับปรุง** | **เครื่องมือ** |  | **เครื่องตกแต่ง ติดตั้ง และ** |  |  |
|  | **อาคารเช่า** | **และอุปกรณ์** | **เครื่องจักร** | **อุปกรณ์สำนักงาน** | **ยานพาหนะ** | **รวม** |
|  | **บาท** | **บาท** | **บาท** | **บาท** | **บาท** | **บาท** |
|  |  |  |  |  |  |  |
| **ณ วันที่ 1มกราคม พ.ศ. 2563** |  |  |  |  |  |  |
| ราคาทุน | 573,568 | 369,725 | - | 831,411 | 44,000 | 1,818,704 |
| หัก ค่าเสื่อมราคาสะสม | (38,028) | (85,050) | - | (246,401) | (3,857) | (373,336) |
| ราคาตามบัญชี - สุทธิ | 535,540 | 284,675 | - | 585,010 | 40,143 | 1,445,368 |
|  |  |  |  |  |  |  |
| **สำหรับปีสิ้นสุดวันที่ 31 ธันวาคม พ.ศ. 2563** |  |  |  |  |  |  |
| ราคาตามบัญชีต้นปี - สุทธิ | 535,540 | 284,675 | - | 585,010 | 40,143 | 1,445,368 |
| ซื้อสินทรัพย์ | - | 304,671 | - | 1,075,438 | - | 1,380,109 |
| ค่าเสื่อมราคา | (114,713) | (92,537) | - | (249,020) | (8,800) | (465,070) |
| ราคาตามบัญชีปลายปี - สุทธิ | 420,827 | 496,809 | - | 1,411,428 | 31,343 | 2,360,407 |
|  |  |  |  |  |  |  |
| **ณ วันที่ 31 ธันวาคม พ.ศ. 2563** |  |  |  |  |  |  |
| ราคาทุน | 573,568 | 674,396 | - | 1,906,849 | 44,000 | 3,198,813 |
| หัก ค่าเสื่อมราคาสะสม | (152,741) | (177,587) | - | (495,421) | (12,657) | (838,406) |
| ราคาตามบัญชี - สุทธิ | 420,827 | 496,809 | - | 1,411,428 | 31,343 | 2,360,407 |

|  |  |  |  |  |  |  |
| --- | --- | --- | --- | --- | --- | --- |
|  | **ส่วนปรับปรุง** | **เครื่องมือ** |  | **เครื่องตกแต่ง ติดตั้ง และ** |  |  |
|  | **อาคารเช่า** | **และอุปกรณ์** | **เครื่องจักร** | **อุปกรณ์สำนักงาน** | **ยานพาหนะ** | **รวม** |
|  | **บาท** | **บาท** | **บาท** | **บาท** | **บาท** | **บาท** |
|  |  |  |  |  |  |  |
| **สำหรับปีสิ้นสุดวันที่ 31 ธันวาคม พ.ศ. 2564** |  |  |  |  |  |  |
| ราคาตามบัญชีต้นปี - สุทธิ | 420,827 | 496,809 | - | 1,411,428 | 31,343 | 2,360,407 |
| โอนจากสินทรัพย์สิทธิการใช้ - สุทธิ | - | - | - | - | 889,336 | 889,336 |
| ซื้อสินทรัพย์ | - | 1,350,117 | 63,600 | 1,193,196 | 89,720 | 2,696,633 |
| ค่าเสื่อมราคา | (114,714) | (319,154) | (2,376) | (469,533) | (638,940) | (1,544,717) |
| ราคาตามบัญชีปลายปี - สุทธิ | 306,113 | 1,527,772 | 61,224 | 2,135,091 | 371,459 | 4,401,659 |
|  |  |  |  |  |  |  |
| **ณ วันที่ 31 ธันวาคม พ.ศ. 2564** |  |  |  |  |  |  |
| ราคาทุน | 573,568 | 2,024,513 | 63,600 | 3,100,045 | 4,263,589 | 10,025,315 |
| หัก ค่าเสื่อมราคาสะสม | (267,455) | (496,741) | (2,376) | (964,954) | (3,892,130) | (5,623,656) |
| ราคาตามบัญชี - สุทธิ | 306,113 | 1,527,772 | 61,224 | 2,135,091 | 371,459 | 4,401,659 |

**\**

|  |
| --- |
| 17 สินทรัพย์สิทธิการใช้ - สุทธิ |

ณ วันที่ 31 ธันวาคม มูลค่าตามบัญชีของสินทรัพย์สิทธิการใช้ประกอบด้วยรายการดังต่อไปนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| พื้นที่อาคารสำนักงาน | 2,742,977 | 485,291 |
| ยานพาหนะ | 10,031,575 | 14,266,399 |
| เครื่องจักร | 1,770,750 | 2,448,913 |
| อุปกรณ์สำนักงาน | 55,466 | 129,420 |
| รวม | 14,600,768 | 17,330,023 |

สำหรับปีสิ้นสุดวันที่ 31 ธันวาคม รายการที่รับรู้ในกำไรหรือขาดทุนและกระแสเงินสดที่เกี่ยวข้องกับสัญญาเช่าประกอบด้วยรายการดังต่อไปนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| ค่าเสื่อมราคาสำหรับสินทรัพย์สิทธิการใช้ |  |  |
| พื้นที่อาคารสำนักงาน | 1,303,003 | 1,206,211 |
| ยานพาหนะ | 3,345,488 | 3,887,964 |
| เครื่องจักร | 678,162 | 678,163 |
| อุปกรณ์สำนักงาน | 73,955 | 73,955 |
| รวม | 5,400,608 | 5,846,293 |
|  |  |  |
| การเพิ่มขึ้นของสินทรัพย์สิทธิการใช้ระหว่างปี | 3,560,689 | 15,240,297 |
|  |  |  |
| กระแสเงินสดจ่ายทั้งหมดของสัญญาเช่า | 7,157,196 | 9,320,016 |
|  |  |  |
| ดอกเบี้ยจ่ายที่เกี่ยวกับสัญญาเช่า | 427,427 | 436,369 |
| ค่าใช้จ่ายที่เกี่ยวกับสัญญาเช่าระยะสั้น | 1,689,576 | 469,013 |

|  |
| --- |
| 18 ภาษีเงินได้รอการตัดบัญชี |

รายการเคลื่อนไหวของสินทรัพย์ภาษีเงินได้รอการตัดบัญชีมีดังนี้

|  | **1 มกราคม** | **เพิ่ม(ลด)ใน** | **เพิ่ม(ลด)ในกำไรหรือขาดทุน** | **31 ธันวาคม** |
| --- | --- | --- | --- | --- |
|  | **พ.ศ. 2563** | **กำไรหรือขาดทุน** | **เบ็ดเสร็จอื่น** | **พ.ศ. 2563** |
|  | **บาท** | **บาท** | **บาท** | **บาท** |
| **สินทรัพย์ภาษีเงินได้รอการตัดบัญชี** |  |  |  |  |
| ค่าเผื่อมูลค่าเงินลงทุนในบริษัทร่วม | - | 50,000 | - | 50,000 |
| เงินประกันผลงาน | 95,792 | (5,986) | - | 89,806 |
| ภาระผูกพันผลประโยชน์พนักงาน | 220,459 | 88,756 | 56,763 | 365,978 |
| รายได้จากการขายสินค้า | - | 915,117 | - | 915,117 |
| รวมสินทรัพย์ภาษีเงินได้รอการตัดบัญชี - สุทธิ | 316,251 | 1,047,887 | 56,763 | 1,420,901 |

|  | **1 มกราคม** | **เพิ่ม(ลด)ใน** | **เพิ่ม(ลด)ในกำไรหรือขาดทุน** | **31 ธันวาคม** |
| --- | --- | --- | --- | --- |
|  | **พ.ศ. 2564** | **กำไรหรือขาดทุน** | **เบ็ดเสร็จอื่น** | **พ.ศ. 2564** |
|  | **บาท** | **บาท** | **บาท** | **บาท** |
| **สินทรัพย์ภาษีเงินได้รอการตัดบัญชี** |  |  |  |  |
| ค่าเผื่อมูลค่าเงินลงทุนในบริษัทร่วม | 50,000 | (50,000) | - | - |
| เงินประกันผลงาน | 89,806 | 39,227 | - | 129,033 |
| ภาระผูกพันผลประโยชน์พนักงาน | 365,978 | 128,137 | 50,929 | 545,044 |
| รายได้จากการขายสินค้า | 915,117 | (636,757) | - | 278,360 |
| สินทรัพย์และหนี้สินตามสัญญาเช่า | - | 16,141 | - | 16,141 |
| ค่าคอมมิชชั่นค้างจ่าย | - | 423,591 | - | 423,591 |
| รวมสินทรัพย์ภาษีเงินได้รอการตัดบัญชี - สุทธิ | 1,420,901 | (79,661) | 50,929 | 1,392,169 |

|  |
| --- |
| **19 สินทรัพย์ไม่หมุนเวียนอื่น** |

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| ลูกหนี้เงินประกันผลงาน - สุทธิ | 20,270,250 | 11,587,196 |
| เงินมัดจำ | 656,661 | 605,188 |
| ภาษีเงินได้ถูก หัก ณ ที่จ่ายรอขอคืน | 2,349,441 | 2,181,361 |
| รวม | 23,276,352 | 14,373,745 |

|  |
| --- |
| **20 เงินกู้ยืม** |

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| **รายการหมุนเวียน** |  |  |
| เงินเบิกเกินบัญชีธนาคาร | 43,355 | 3,010,158 |
| เงินกู้ยืมระยะสั้นจากสถาบันการเงิน | 74,303,204 | 5,000,000 |
| เงินกู้ยืมระยะยาวจากสถาบันการเงินที่ถึงกำหนดชำระภายในหนึ่งปี | 7,277,250 | 796,371 |
| หนี้สินตามสัญญาเช่าที่ถึงกำหนดชำระภายในหนึ่งปี | 4,943,066 | 4,233,689 |
| **เงินกู้ยืมหมุนเวียนรวม** | 86,566,875 | 13,040,218 |
|  |  |  |
| **รายการไม่หมุนเวียน** |  |  |
| เงินกู้ยืมระยะยาวจากสถาบันการเงิน | 13,753,458 | 3,201,563 |
| หนี้สินตามสัญญาเช่า | 6,095,479 | 8,284,360 |
| **เงินกู้ยืมไม่หมุนเวียนรวม** | 19,848,937 | 11,485,923 |
|  |  |  |
| **เงินกู้ยืมรวม** | 106,415,812 | 24,526,141 |

ณ วันที่ 31 ธันวาคม เงินเบิกเกินบัญชีธนาคาร เงินกู้ยืมระยะสั้นและระยะยาวจากสถาบันการเงิน เป็นเงินกู้ยืมในสกุลเงินบาท   
มีหลักประกันเป็นเงินฝากธนาคารและค้ำประกันโดยกรรมการ โดยมีอัตราดอกเบี้ย ดังนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **ร้อยละต่อปี** | **ร้อยละต่อปี** |
|  |  |  |
| เงินเบิกเกินบัญชีธนาคาร | MOR-1.5 | MOR-1.5 |
| เงินกู้ยืมระยะสั้นจากสถาบันการเงิน | MLR-1.5 | MLR-1.5 |
| เงินกู้ยืมระยะยาวจากสถาบันการเงิน | MLR-3.875 และ MRR+4.7 | MLR-3.875 |

มูลค่ายุติธรรมของเงินกู้ยืมมีมูลค่าใกล้เคียงกับกับมูลค่าตามบัญชี เนื่องจากอัตราดอกเบี้ยของเงินกู้ยืมเป็นอัตราดอกเบี้ยลอยตัว

|  |
| --- |
| **21 เจ้าหนี้การค้าและเจ้าหนี้อื่น** |

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| เจ้าหนี้การค้า - บุคคลหรือกิจการอื่น | 89,600,959 | 55,733,297 |
| เจ้าหนี้อื่น - บุคคลหรือกิจการอื่น | 5,730,608 | 984,411 |
| - บุคคลที่เกี่ยวข้องกัน (หมายเหตุข้อ 31 ข)) | 325,256 | 313,104 |
| ค่าใช้จ่ายค้างจ่าย | 31,657,662 | 3,317,313 |
| คอมมิชชั่นค้างจ่าย (หมายเหตุข้อ 25.1) | 2,117,958 | - |
| ต้นทุนงานก่อสร้างค้างจ่าย | 196,495 | 2,000,000 |
|  | 129,628,938 | 62,348,125 |

|  |
| --- |
| 22 ภาระผูกพันผลประโยชน์พนักงาน |

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| งบแสดงฐานะการเงิน: |  |  |
| - ผลประโยชน์เมื่อเกษียณอายุ | 2,725,215 | 1,829,890 |
|  |  |  |
| กำไรหรือขาดทุนที่รวมอยู่ในกำไรจากการดำเนินงาน: |  |  |
| - ผลประโยชน์เมื่อเกษียณอายุ | 640,682 | 443,782 |
|  |  |  |
| การวัดมูลค่าใหม่สำหรับ: |  |  |
| - ผลประโยชน์เมื่อเกษียณอายุ | 254,643 | 283,813 |

รายการเคลื่อนไหวของภาระผูกพันผลประโยชน์พนักงานเมื่อเกษียณอายุมีดังนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| ณ วันที่ 1 มกราคม | 1,829,890 | 1,102,295 |
| ต้นทุนบริการปัจจุบัน | 607,379 | 422,397 |
| ต้นทุนดอกเบี้ย | 33,303 | 21,385 |
|  | 2,470,572 | 1,546,077 |
| การวัดมูลค่าใหม่ |  |  |
| (กำไร) ขาดทุนที่เกิดขึ้นจากการเปลี่ยนแปลงข้อสมมติทางการเงิน | (38,298) | 31,045 |
| ขาดทุนที่เกิดจากประสบการณ์ | 292,941 | 252,768 |
|  | 254,643 | 283,813 |
| ณ วันที่ 31 ธันวาคม | 2,725,215 | 1,829,890 |

บริษัทได้ว่าจ้างนักคณิตศาสตร์ประกันภัยอิสระในการคำนวณภาระผูกพันผลประโยชน์พนักงาน ข้อสมมติหลักในการประมาณการตามหลักคณิตศาสตร์ประกันภัยที่ใช้เป็นดังนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  |  |  |
| อัตราคิดลด | ร้อยละ 2.89 | ร้อยละ 1.82 |
| อัตราการเพิ่มขึ้นของเงินเดือน | ร้อยละ 6 | ร้อยละ 5 |
| อัตราการลาออกของพนักงาน | ร้อยละ 1.91 ถึง  ร้อยละ 22.92 | ร้อยละ 1.91 ถึง  ร้อยละ 22.92 |

การวิเคราะห์ความอ่อนไหวของข้อสมมติหลักในการประมาณการตามหลักคณิตศาสตร์ประกันภัยเป็นดังนี้

|  |  |  |  |  |  |  |
| --- | --- | --- | --- | --- | --- | --- |
|  |  | | **ผลกระทบต่อภาระผูกพันโครงการผลประโยชน์ที่กำหนดไว้** | | | |
|  | **การเปลี่ยนแปลง**  **ในข้อสมมติ** | | **การเพิ่มขึ้นของข้อสมมติ** | | **การลดลงของข้อสมมติ** | |
|  | **พ.ศ. 2564** | **พ.ศ. 2563** | **พ.ศ. 2564** | **พ.ศ. 2563** | **พ.ศ. 2564** | **พ.ศ. 2563** |
|  |  |  |  |  |  |  |
| อัตราคิดลด | ร้อยละ 1 | ร้อยละ 1 | (359,262) | (250,875) | 438,455 | 307,091 |
| อัตราการเพิ่มขึ้นของเงินเดือน | ร้อยละ 1 | ร้อยละ 1 | 419,908 | 293,737 | (352,708) | (246,107) |
| อัตราการหมุนเวียนของพนักงาน | ร้อยละ 20 | ร้อยละ 20 | (275,177) | (191,045) | 337,004 | 233,502 |

การวิเคราะห์ความอ่อนไหวข้างต้นนี้อ้างอิงจากการเปลี่ยนแปลงข้อสมมติใดข้อสมมติหนึ่ง ขณะที่ให้ข้อสมมติอื่นคงที่ในทางปฏิบัติสถานการณ์ดังกล่าวยากที่จะเกิดขึ้น และการเปลี่ยนแปลงในข้อสมมติบางเรื่องอาจมีความสัมพันธ์กันในการคำนวณการวิเคราะห์  
ความอ่อนไหวของภาระผูกพันผลประโยชน์ที่กำหนดไว้ที่มีต่อการเปลี่ยนแปลงในข้อสมมติหลักได้ใช้วิธีเดียวกันกับการคำนวณหนี้สินผลประโยชน์เมื่อเกษียณอายุที่รับรู้ในงบแสดงฐานะการเงินวิธีการและประเภทของข้อสมมติที่ใช้ในการจัดทำการวิเคราะห์ความอ่อนไหวไม่ได้เปลี่ยนแปลงจากปีก่อน

ระยะเวลาถัวเฉลี่ยถ่วงน้ำหนักของภาระผูกพันตามโครงการผลประโยชน์คือ 20 ปี (พ.ศ. 2563 : 20 ปี)

การวิเคราะห์การครบกำหนดของการจ่ายชำระผลประโยชน์เมื่อเกษียณอายุหลังออกจากงานที่ไม่มีการคิดลดมีดังนี้

|  |  |  |  |  |  |
| --- | --- | --- | --- | --- | --- |
|  | **น้อยกว่า 1 ปี** | **ระหว่าง 1-2 ปี** | **ระหว่าง 2-5 ปี** | **เกินกว่า 5 ปี** | **รวม** |
|  | **บาท** | **บาท** | **บาท** | **บาท** | **บาท** |
|  |  |  |  |  |  |
| ณ วันที่ 31 ธันวาคม พ.ศ. 2564 |  |  |  |  |  |
| ผลประโยชน์เมื่อเกษียณอายุ | - | - | - | 4,291,544 | 4,291,544 |
| ณ วันที่ 31 ธันวาคม พ.ศ. 2563 |  |  |  |  |  |
| ผลประโยชน์เมื่อเกษียณอายุ | - | - | - | 2,441,840 | 2,441,840 |

|  |
| --- |
| 23 ทุนเรือนหุ้น |

|  |  |  |  |
| --- | --- | --- | --- |
|  | **จำนวนหุ้น** | **หุ้นสามัญ** | **รวม** |
|  |  | **บาท** | **บาท** |
|  |  |  |  |
| ณ วันที่ 1 มกราคม พ.ศ. 2563 | 250,000 | 25,000,000 | 25,000,000 |
|  |  |  |  |
| ณ วันที่ 31 ธันวาคม พ.ศ. 2563 | 250,000 | 25,000,000 | 25,000,000 |
| การออกหุ้น | 1,250,000 | 93,750,000 | 93,750,000 |
| ณ วันที่ 31 ธันวาคม พ.ศ. 2564 | 1,500,000 | 118,750,000 | 118,750,000 |

หุ้นสามัญจดทะเบียนทั้งหมดได้ออกและได้รับชำระแล้วในมูลค่าหุ้นละ 75 บาท

ในที่ประชุมวิสามัญประจำปีผู้ถือหุ้นเมื่อวันที่ 31 สิงหาคม พ.ศ. 2564 ได้มีมติอนุมัติให้เพิ่มทุนจดทะเบียนของบริษัทจากหุ้นสามัญจำนวน 250,000 หุ้น โดยมีมูลค่าที่ตราไว้หุ้นละ 100 บาท เป็นหุ้นสามัญจำนวน 1,500,000 หุ้น

เมื่อวันที่ 9 กันยายน พ.ศ. 2564 บริษัทได้ออกและเรียกชำระค่าหุ้นจากผู้ถือหุ้นในราคาหุ้นละ 25 บาท บริษัทได้จดทะเบียนเพิ่มทุนกับกระทรวงพาณิชย์เมื่อวันที่ 9 กันยายน พ.ศ. 2564

เมื่อวันที่ 1 ธันวาคม พ.ศ. 2564 และวันที่ 30 ธันวาคม พ.ศ. 2564 บริษัทได้เรียกชำระค่าหุ้นจากผู้ถือหุ้นในราคาหุ้นละ 10 บาท และ 40 บาทตามลำดับ บริษัทได้รับชำระเงินค่าหุ้นแล้วในวันเดียวกัน

|  |
| --- |
| 24 เงินปันผล |

เมื่อวันที่ 11 พฤศจิกายน พ.ศ. 2564 ที่ประชุมคณะกรรมการบริษัท ได้มีมติอนุมัติการประกาศจ่ายเงินปันผลระหว่างกาลจากกำไรสะสมและผลการดำเนินงานของบริษัทระหว่างงวดเก้าเดือนสิ้นสุดวันที่ 30 กันยายน พ.ศ. 2564 เป็นจำนวน 10 บาทต่อหุ้น สำหรับ  
หุ้นจำนวน 1,500,000 หุ้น คิดเป็นจำนวนเงิน 15 ล้านบาท และจ่ายเงินปันผลระหว่างกาลดังกล่าวในวันที่ 1 ธันวาคม พ.ศ. 2564 ทั้งนี้เมื่อจ่ายเงินปันผลระหว่างกาล บริษัทได้จัดสรรกำไรสะสมไว้เป็นทุนสำรองตามกฎหมาย จำนวน 0.75 ล้านบาท

|  |
| --- |
| 25 สินทรัพย์และหนี้สินที่เกี่ยวข้องกับสัญญากับลูกค้า |

## 25.1 ต้นทุนของสัญญาที่รับรู้เป็นสินทรัพย์

ต้นทุนส่วนเพิ่มในการได้มาซึ่งสัญญา

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
| **งบแสดงฐานะทางการเงิน ณ วันที่ 31 ธันวาคม** |  |  |
| สินทรัพย์ที่รับรู้จากต้นทุนส่วนเพิ่มในการได้สัญญา | 8,532,042 | - |
| หัก ค่าคอมมิชชั่นค้างจ่าย | (10,650,000) | - |
| ค่าคอมมิชชั่นค้างจ่าย (หมายเหตุ 21) | 2,117,958 | - |
|  |  |  |
| **งบกำไรขาดทุนเบ็ดเสร็จสำหรับปีสิ้นสุดวันที่ 31 ธันวาคม** |  |  |
| ค่าตัดจำหน่าย | 2,117,958 | - |

บริษัทรับรู้ต้นทุนส่วนเพิ่มในการได้สัญญาเกี่ยวกับค่าคอมมิชชั่นการขาย โดยแสดงรายการหักกลบกับค่าใช้จ่ายค้างจ่าย ณ วันที่ 31 ธันวาคม พ.ศ. 2564 รายการดังกล่าวแสดงเป็นส่วนหนึ่งของเจ้าหนี้การค้าและเจ้าหนี้อื่นในงบแสดงฐานะการเงิน และตัดจำหน่ายสินทรัพย์ดังกล่าวตลอดอายุของสัญญาและสอดคล้องกับรูปแบบการรับรู้รายได้ที่เกี่ยวข้อง

## 25.2 หนี้สินที่เกิดจากสัญญา

บริษัทรับรู้หนี้สินที่เกี่ยวข้องกับสัญญาที่ทำกับลูกค้าดังต่อไปนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
| **หนี้สินที่เกิดจากสัญญาส่วนที่หมุนเวียน** |  |  |
| หนี้สินที่เกิดจากสัญญาขายสินค้า | 23,043,800 | 4,575,584 |
| หนี้สินที่เกิดจากสัญญาก่อสร้าง | 1,430,091 | 5,116,757 |
|  | 24,473,891 | 9,692,341 |

รายละเอียดหนี้สินที่เกิดจากสัญญาก่อสร้างแสดงดังนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| ต้นทุนงานโครงการจนถึงปัจจุบัน | 79,930,367 | 30,577,688 |
| กำไรที่รับรู้จนถึงปัจจุบัน | 9,571,101 | 4,246,581 |
| ต้นทุนงานโครงการที่เกิดขึ้นปรับปรุงด้วยกำไรที่รับรู้จนถึงปัจจุบัน | 89,501,468 | 34,824,269 |
| หัก เงินงวดที่เรียกเก็บจากผู้ว่าจ้าง | (90,931,559) | (39,941,026) |
| รวมหนี้สินที่เกิดจากสัญญา | 1,430,091 | 5,116,757 |

*การรับรู้รายได้ที่เกี่ยวข้องกับหนี้สินที่เกิดจากสัญญา*

ตารางต่อไปนี้แสดงจำนวนรายได้ที่รับรู้ในงวดที่รายงานที่ได้เคยรวมอยู่ในหนี้สินที่เกิดจากสัญญาที่ยกมาต้นงวดและจำนวนรายได้ที่รับรู้ในงวดที่รายงานที่เกี่ยวเนื่องกับภาระที่ได้ปฏิบัติสำเร็จแล้วในงวดก่อนๆ

|  | **พ.ศ. 2564** | **พ.ศ. 2563** |
| --- | --- | --- |
|  | **บาท** | **บาท** |
|  |  |  |
| รายได้ที่รับรู้จากยอดยกมาของหนี้สินที่เกิดจากสัญญา |  |  |
| สัญญาขายสินค้า | 56,131,416 | 6,562,647 |
| สัญญาก่อสร้าง | 8,471,009 | 5,639,600 |
|  | 64,602,425 | 12,202,247 |

## 25.3 ภาระที่ต้องปฏิบัติที่ยังไม่เสร็จสิ้นจากสัญญาระยะยาวที่ทำกับลูกค้า

ณ วันที่ 31 ธันวาคม ราคาของรายการที่ได้ปันส่วนให้กับภาระที่ต้องปฏิบัติที่ยังไม่เสร็จสิ้นซึ่งเป็นผลมาจากสัญญาที่มีสาระสำคัญ มีดังนี้

|  | **พ.ศ. 2564** | **พ.ศ. 2563** |
| --- | --- | --- |
|  | **บาท** | **บาท** |
|  |  |  |
| สัญญาก่อสร้าง | 754,615,622 | 81,224,956 |
| สัญญาขายสินค้าระยะยาว | 346,313,185 | 403,674,644 |
|  | 1,100,928,807 | 484,899,600 |

ผู้บริหารคาดว่าราคาของรายการที่ปันส่วนให้กับภาระที่ต้องปฏิบัติที่ยังไม่เสร็จสิ้นทั้งหมด ณ วันที่ 31 ธันวาคม พ.ศ. 2564   
จะรับรู้เป็นรายได้ในปี พ.ศ. 2565 ถึงปี พ.ศ. 2566 จำนวนเงินที่เปิดเผยข้างต้นไม่รวมสิ่งตอบแทนผันแปรที่มีข้อจำกัด

|  |
| --- |
| **26 รายได้อื่น** |

รายได้อื่นสำหรับปีสิ้นสุด ณ วันที่ 31 ธันวาคม ประกอบด้วยรายละเอียดดังนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| รายได้ดอกเบี้ย | 478,816 | 229,340 |
| รายได้อื่น | 161,675 | 488,281 |
|  | 640,491 | 717,621 |

|  |
| --- |
| **27 ค่าใช้จ่ายตามลักษณะ** |

รายการที่รวมอยู่ในการคำนวณกำไรก่อนต้นทุนทางการเงินและภาษีเงินได้ สามารถนำมาแยกตามลักษณะได้ดังนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| ต้นทุนค่าวัสดุและค่าจ้าง | 343,728,941 | 134,472,107 |
| ต้นทุนสินค้าขาย | 210,460,570 | 213,521,638 |
| ค่าใช้จ่ายที่เกี่ยวกับพนักงาน | 30,842,708 | 19,646,426 |
| ค่าเสื่อมราคาและค่าตัดจำหน่าย | 6,959,244 | 6,311,362 |
| ค่าวิชาชีพและที่ปรึกษา | 6,102,001 | 4,170,340 |
| การจ่ายโดยใช้หุ้นเป็นเกณฑ์ | - | 2,730,615 |
| ค่าใช้จ่ายอื่น ๆ | 15,878,200 | 9,669,693 |

|  |
| --- |
| **28 ภาษีเงินได้** |

ภาษีเงินได้สำหรับปีประกอบด้วยรายการดังต่อไปนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| ภาษีเงินได้ในปีปัจจุบัน | 6,114,650 | 4,815,225 |
| ภาษีเงินได้รอตัดบัญชี | 79,660 | (1,047,887) |
| รวมค่าใช้จ่ายภาษีเงินได้ | 6,194,310 | 3,767,338 |

ภาษีเงินได้สำหรับกำไรก่อนหักภาษีเงินได้ของบริษัทมียอดจำนวนเงินที่แตกต่างจากผลคูณทางทฤษฎีของกำไรทางบัญชีคูณกับภาษี  
ของประเทศที่บริษัทตั้งอยู่ โดยมีรายละเอียดดังนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| กำไรก่อนภาษีเงินได้ | 25,649,888 | 10,709,831 |
|  |  |  |
| ภาษีคำนวณจากอัตราภาษีร้อยละ 20 (พ.ศ. 2563 : ร้อยละ 20) | 5,129,978 | 2,141,966 |
| ผลกระทบ : |  |  |
| ค่าใช้จ่ายที่ไม่สามารถหักภาษี | 1,179,732 | 1,679,173 |
| ค่าใช้จ่ายที่เกี่ยวกับการจ่ายโดยใช้หุ้นเป็นเกณฑ์ | - | 546,123 |
| ค่าใช้จ่ายที่มีสิทธิหักภาษีได้เพิ่มขึ้น | (115,400) | (599,924) |
| ภาษีเงินได้ | 6,194,310 | 3,767,338 |

ภาษีเงินได้ที่(ลด) / เพิ่ม ที่เกี่ยวข้องกับองค์ประกอบในกำไรขาดทุนเบ็ดเสร็จอื่นมีดังนี้

|  | **พ.ศ. 2564** | | | **พ.ศ. 2563** | | |
| --- | --- | --- | --- | --- | --- | --- |
|  | **ก่อนภาษี** | **ภาษีลด** | **หลังภาษี** | **ก่อนภาษี** | **ภาษีลด** | **หลังภาษี** |
|  | **บาท** | **บาท** | **บาท** | **บาท** | **บาท** | **บาท** |
|  |  |  |  |  |  |  |
| ภาษีเงินได้รอการตัดบัญชี  (หมายเหตุ 18) |  |  |  |  |  |  |
| การวัดมูลค่าใหม่ของ  ผลประโยชน์เมื่อเกษียณอายุ | 254,643 | (50,929) | 203,714 | 283,813 | (56,763) | 227,050 |
| **กำไรขาดทุนเบ็ดเสร็จอื่น** | 254,643 | (50,929) | 203,714 | 283,813 | (56,763) | 227,050 |

|  |
| --- |
| **29 กำไรต่อหุ้นขั้นพื้นฐาน** |

กำไรต่อหุ้นขั้นพื้นฐานคำนวณโดยการหารกำไรที่เป็นของผู้ถือหุ้นสามัญด้วยจำนวนหุ้นสามัญถัวเฉลี่ยถ่วงน้ำหนักที่ออกจำหน่าย  
ในระหว่างปี

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  |  |  |
| กำไรที่เป็นของผู้ถือหุ้นสามัญ (บาท) | 19,455,578 | 6,942,493 |
| จำนวนหุ้นสามัญถัวเฉลี่ยถ่วงน้ำหนักที่ออกจำหน่ายระหว่างปี (หุ้น) | 389,897 | 250,000 |
| กำไรต่อหุ้นขั้นพื้นฐาน (บาท) | 49.90 | 27.77 |

สำหรับปีสิ้นสุดวันที่ 31 ธันวาคม พ.ศ. 2564 และ พ.ศ. 2563 บริษัทไม่มีหุ้นสามัญเทียบเท่าปรับลด

|  |
| --- |
| **30 การเปลี่ยนแปลงในหนี้สินที่เกิดจากกิจกรรมจัดหาเงิน** |

|  |  |  |  |  |  |
| --- | --- | --- | --- | --- | --- |
|  | **เงินเบิกเกินบัญชี** | **เงินกู้ยืม**  **ระยะสั้นจากสถาบันการเงิน** | **เงินกู้ยืมระยะยาวจากสถาบันการเงิน** | **สัญญาเช่า** | **รวม** |
|  | **บาท** | **บาท** | **บาท** | **บาท** | **บาท** |
| หนี้สิน ณ วันที่ 1 มกราคม พ.ศ. 2563 | 401 | 5,000,000 | 4,566,801 | 8,994,240 | 18,561,442 |
| กระแสเงินสดรับ | 28,625,180 | 9,972,703 | - |  | 38,597,883 |
| การจ่ายชำระคืน | (25,615,423) | (9,972,703) | (692,206) | (4,884,611) | (41,164,943) |
| การเพิ่มขึ้นของหนี้สินตามสัญญาเช่า | - | - | - | 11,481,877 | 11,481,877 |
| ต้นทุนทางการเงิน | - | - | 123,339 | - | 123,339 |
| การเปลี่ยนแปลงรายการที่ไม่ใช่เงินสดอื่น  - การยกเลิกสัญญาเช่า | - | - | - | (3,073,457) | (3,073,457) |
| หนี้สิน ณ วันที่ 31 ธันวาคม พ.ศ. 2563 | 3,010,158 | 5,000,000 | 3,997,934 | 12,518,049 | 24,526,141 |
|  |  |  |  |  |  |
| กระแสเงินสดรับ | 74,756,330 | 88,822,204 | 20,209,000 | - | 183,787,534 |
| การจ่ายชำระคืน | (77,723,133) | (19,519,000) | (4,608,600) | (5,040,193) | (106,890,926) |
| การเพิ่มขึ้นของหนี้สินตามสัญญาเช่า | - | - | - | 3,560,689 | 3,560,689 |
| ต้นทุนทางการเงิน | - | - | 1,432,374 | - | 1,432,374 |
| หนี้สิน ณ วันที่ 31 ธันวาคม พ.ศ. 2564 | 43,355 | 74,303,204 | 21,030,708 | 11,038,545 | 106,415,812 |

|  |
| --- |
| **31 รายการกับบุคคลหรือกิจการที่เกี่ยวข้องกัน** |

กิจการและบุคคลที่มีความสัมพันธ์กับบริษัท ไม่ว่าทางตรงหรือทางอ้อม โดยผ่านกิจการอื่นแห่งหนึ่งหรือมากกว่าหนึ่งแห่ง โดยที่บุคคลหรือกิจการนั้นมีอำนาจควบคุมบริษัท หรือถูกควบคุมโดยบริษัท หรืออยู่ภายใต้การควบคุมเดียวกันกับบริษัท รวมถึงบริษัทที่ดำเนินธุรกิจการลงทุน บริษัทย่อย และบริษัทย่อยในเครือเดียวกัน ถือเป็นกิจการที่เกี่ยวข้องกับบริษัท บริษัทร่วมและบุคคลที่เป็นเจ้าของ  
ส่วนได้เสียในสิทธิออกเสียงของบริษัทซึ่งมีอิทธิพลอย่างเป็นสาระสำคัญเหนือกิจการ ผู้บริหารสำคัญรวมทั้งกรรมการและพนักงานของบริษัทตลอดจนสมาชิกในครอบครัวที่ใกล้ชิดกับบุคคลเหล่านั้น กิจการและบุคคลทั้งหมดถือเป็นบุคคลหรือกิจการที่เกี่ยวข้องกับบริษัท

ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันซึ่งอาจมีขึ้นได้ต้องคำนึงถึงรายละเอียดของความสัมพันธ์มากกว่ารูปแบบทางความสัมพันธ์ตามกฎหมาย

ผู้ถือหุ้นรายใหญ่ของบริษัทได้แก่ นายยศวีย์ วัฒนธีระกิจจา และนายสันติ มณีวงศ์ ซึ่งถือหุ้นรวมกันในอัตราร้อยละ 70 (พ.ศ. 2563 : ร้อยละ 90)

ความสัมพันธ์ระหว่างบริษัทและกิจการที่เกี่ยวข้องกันมีดังนี้

|  |  |  |
| --- | --- | --- |
| **ชื่อบริษัท** | **ประเทศที่จัดตั้ง/สัญชาติ** | **ลักษณะความสัมพันธ์** |
|  |  |  |
| บริษัท เอ็มอีพี พาวเวอร์ เอ็นจิเนียร์ริ่ง จำกัด | ไทย | ผู้บริหารสำคัญถือหุ้น |

นโยบายการกำหนดราคาสำหรับแต่ละรายการอธิบายได้ดังต่อไปนี้

|  |  |
| --- | --- |
| รายการ | นโยบายการกำหนดราคา |
|  |  |
| การซื้อสินค้าและรับบริการ | ราคาเทียบเคียงกับราคาตลาด |

1. **รายการกับบริษัทที่เกี่ยวข้องกัน**

รายการกับบริษัทที่เกี่ยวข้องกันสำหรับปีสิ้นสุดวันที่ 31 ธันวาคม มีดังนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| **การรับบริการ - ค่าแรง** |  |  |
| บริษัทที่เกี่ยวข้องกันอื่น | - | 6,355,000 |

1. **ยอดค้างชำระที่เกิดจากค่าใช้จ่ายในการดำเนินงาน**

ยอดคงค้าง ณ วันสิ้นงวดที่เกี่ยวข้องกับรายการกับบุคคลที่เกี่ยวข้องกันมีดังนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| **เจ้าหนี้อื่น** |  |  |
| บุคคลที่เกี่ยวข้องกัน | 325,256 | 313,104 |

1. **เงินให้กู้ยืมแก่ผู้บริหารที่สำคัญและบริษัทที่เกี่ยวข้องกัน**

การเปลี่ยนแปลงของเงินให้กู้ยืมแก่ผู้บริหารสำคัญของบริษัทสำหรับปีสิ้นสุดวันที่ 31 ธันวาคม มีดังนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| ยอดยกมา ณ วันที่ 1 มกราคม | 9,063,284 | 10,190,000 |
| เงินให้กู้เพิ่มระหว่างปี | 100,226,019 | 98,022,988 |
| เงินกู้รับชำระคืนระหว่างปี | (109,289,303) | (99,149,704) |
| มูลค่าตามบัญชีปลายงวด | - | 9,063,284 |

การเปลี่ยนแปลงของเงินให้กู้ยืมแก่บริษัทที่เกี่ยวข้องกันสำหรับปีสิ้นสุดวันที่ 31 ธันวาคม มีดังนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| ยอดยกมา ณ วันที่ 1 มกราคม | 4,088,300 | - |
| เงินให้กู้เพิ่มระหว่างปี | 7,440,448 | 11,349,819 |
| เงินกู้รับชำระคืนระหว่างปี | (11,528,748) | (7,261,519) |
| มูลค่าตามบัญชีปลายงวด | - | 4,088,300 |

เงินให้กู้ยืมแก่บุคคลและบริษัทที่เกี่ยวข้องกันจัดทำขึ้นตามข้อกำหนดและเงื่อนไขทางการค้า เงินกู้ครบกำหนดเมื่อทวงถามและไม่มีการคิดดอกเบี้ย ไม่มีการตั้งค่าเผื่อหนี้สงสัยจะสูญสำหรับเงินให้กู้ที่ทำกับบุคคลและบริษัทที่เกี่ยวข้องกัน

**ง) ค่าตอบแทนผู้บริหารสำคัญของกิจการ**

ผู้บริหารสำคัญของกิจการ รวมถึง กรรมการ และคณะผู้บริหารระดับสูง ค่าตอบแทนที่จ่ายหรือค้างจ่ายสำหรับผู้บริหารสำคัญ  
มีดังนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| เงินเดือนและผลประโยชน์ระยะสั้นอื่น | 7,490,000 | 5,575,000 |
| ผลประโยชน์หลังออกจากงาน | 327,725 | 225,305 |
| **รวม** | 7,817,725 | 5,800,305 |

|  |
| --- |
| **32 การจ่ายโดยใช้หุ้นเป็นเกณฑ์** |

ในปี พ.ศ. 2563 ผู้ถือหุ้นรายใหญ่ได้มีการกระจายหุ้นของตนเองจำนวน 25,000 หุ้น ให้แก่ผู้ถือหุ้นรายใหม่เพื่อให้ได้มาซึ่งประโยชน์ทางเศรษฐกิจในอนาคตโดยไม่มีเงื่อนไข ราคาซื้อขายหุ้นเป็นไปตามมูลค่าที่ตกลงไว้ ซึ่งการกระจายหุ้นดังกล่าวทำให้สัดส่วนการถือหุ้นเปลี่ยนแปลงไป และบริษัทพิจารณาว่าการกระทำดังกล่าวเข้าข่ายการจ่ายโดยใช้หุ้นเป็นเกณฑ์จึงรับรู้ส่วนทุนและค่าใช้จ่ายในปี   
พ.ศ. 2563 เป็นจำนวนเงิน 2.73 ล้านบาท

ในปี พ.ศ. 2564 ผู้ถือหุ้นรายใหญ่ได้มีการกระจายหุ้นของตนเองจำนวน 49,998 หุ้น ให้แก่ผู้ถือหุ้นรายใหม่เพื่อให้ได้มาซึ่งประโยชน์ทางเศรษฐกิจในอนาคตโดยไม่มีเงื่อนไข ซึ่งการกระจายหุ้นดังกล่าวทำให้สัดส่วนการถือหุ้นเปลี่ยนแปลงไป และบริษัทพิจารณาว่าการกระทำดังกล่าวเข้าข่ายการจ่ายโดยใช้หุ้นเป็นเกณฑ์ การกำหนดราคาซื้อขายหุ้นเป็นไปตามมูลค่ายุติธรรมจึงไม่มีการรับรู้รายการดังกล่าว  
ในงบการเงินสำหรับปีสิ้นสุดวันที่ 31 ธันวาคม พ.ศ. 2564

บริษัทได้ว่าจ้างที่ปรึกษาทางการเงินภายนอกในการประเมินมูลค่ายุติธรรมของราคาหุ้น ทั้งนี้การประเมินมูลค่ายุติธรรมใช้วิธีคิดลดกระแสเงินสด (Discounted cash flow) ข้อสมมติหลักในการประมาณการเป็นดังนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  |  |  |
| อัตราคิดลด | ร้อยละ 12.50 | ร้อยละ 13.57 |
| อัตราการเติบโตของรายได้ | ร้อยละ 3 - ร้อยละ 20 | ร้อยละ 3 - ร้อยละ 10 |

การวัดมูลค่าดังกล่าวจัดอยู่ในการประเมินมูลค่ายุติธรรมลำดับ 3

|  |
| --- |
| **33 ภาระผูกพันและหนี้สินที่อาจเกิดขึ้น** |

**33.1 ภาระผูกพันที่เป็นข้อผูกมัดตามสัญญาบริการที่ยกเลิกไม่ได้**

บริษัทได้ทำสัญญาบริการที่ยกเลิกไม่ได้เกี่ยวข้องกับสัญญาใช้สิทธิโปรแกรมคอมพิวเตอร์ และการให้บริการเกี่ยวกับอาคารสำนักงาน จำนวนเงินขั้นต่ำในการจ่ายค่าบริการของสัญญาที่ยกเลิกไม่ได้มีดังนี้

|  |  |  |
| --- | --- | --- |
|  | **พ.ศ. 2564** | **พ.ศ. 2563** |
|  | **บาท** | **บาท** |
|  |  |  |
| ภายใน 1 ปี | 1,284,674 | 347,344 |
| เกินกว่า 1 ปีแต่ไม่เกิน 5 ปี | 1,530,842 | - |
|  | 2,815,516 | 347,344 |

**33.2 การค้ำประกัน**

ณ วันที่ 31 ธันวาคม พ.ศ. 2564 บริษัทมีภาระผูกพันตามหนังสือค้ำประกันซึ่งออกโดยธนาคารเป็นจำนวนทั้งสิ้น 33,615,485 บาท (พ.ศ. 2563 : 46,683,468 บาท) เพื่อค้ำประกันการซื้อสินค้าโดยบริษัทคาดว่าจะไม่เกิดหนี้สินจากภาระผูกพันนี้

|  |
| --- |
| **34 สัญญาที่สำคัญ** |

บริษัทมีสัญญาการค้าร่วมที่บริษัทที่คู่สัญญาทุกฝ่ายยินยอมผูกพันตนในการที่จะรับผิดชอบร่วมกันและแทนกันอย่างลูกหนี้ร่วมต่อผู้ว่าจ้าง โดยบริษัทได้จัดตั้งกิจการค้าร่วมโดยได้รับส่วนแบ่งเป็นสัดส่วนร้อยละ 56.36 จากมูลค่าของสัญญากับผู้ว่าจ้าง โดยใช้ชื่อว่า กิจการค้าร่วม PLE24 ซึ่งกิจการค้าร่วมดังกล่าวได้จัดตั้งร่วมกับบริษัท เพาเวอร์ไลน์ เอ็นจิเนียริ่ง จำกัด (มหาชน) เพื่อเข้าร่วมรับงานในโครงการของภาครัฐหนึ่งโครงการในการก่อสร้างสถานีไฟฟ้า การคำนวณส่วนแบ่งดังกล่าวกำหนดจากขอบเขตงานที่ทางบริษัทได้ตกลงแบ่งแยกหน้าที่และความรับผิดชอบกับผู้ค้าร่วม

|  |
| --- |
| **35 เหตุการณ์ภายหลังวันที่ในรายงาน** |

เมื่อวันที่ 24 กุมภาพันธ์ พ.ศ. 2565 ที่ประชุมคณะกรรมการบริษัทครั้งที่ 1/2565 มีมติอนุมัติเรื่องที่สำคัญ ดังต่อไปนี้

1. การเสนอจ่ายเงินปันผลจากกำไรสะสมและผลการดำเนินงานของบริษัทสำหรับปี พ.ศ. 2564 สำหรับหุ้นสามัญจำนวน 1,500,000 หุ้น รวมเป็นเงินปันผลจำนวน 14,000,000 บาท
2. การเพิ่มทุนจดทะเบียนของบริษัทจำนวน 65,000,000 บาท จากเดิมทุนจดทะเบียน 150,000,000 บาท เป็นทุนจดทะเบียนใหม่จำนวน 215,000,000 บาท โดยการออกหุ้นสามัญเพิ่มทุนจำนวน 130,000,000 หุ้น มูลค่าที่ตราไว้หุ้นละ 0.50 บาท และ   
   การเปลี่ยนแปลงมูลค่าหุ้นสามัญของบริษัทจากเดิมมูลค่าที่ตราไว้หุ้นละ 100 บาท เป็นมูลค่าที่ตราไว้หุ้นละ 0.50 บาท โดย  
   การแตกหุ้นสามัญจำนวน 1 หุ้น ให้เป็นหุ้นสามัญจำนวน 200 หุ้น ทำให้บริษัทมีหุ้นสามัญทั้งหมดจำนวน 430,000,000 หุ้น การแก้ไขหนังสือบริคณห์สนธิของบริษัทเพื่อให้สอดคล้องกับการเพิ่มทุนจดทะเบียนและเปลี่ยนแปลงมูลค่าค่าหุ้นสามัญดังกล่าว
3. การแปรสภาพบริษัท เป็นบริษัทมหาชนจำกัดและการแก้ไขหนังสือบริคณห์สนธิของบริษัทเพื่อให้สอดคล้องกับการแปรสภาพของบริษัทเป็นบริษัทมหาชนจำกัด
4. การจัดสรรหุ้นสามัญเพิ่มทุน เพื่อเสนอขายต่อประชาชนเป็นครั้งแรก และการนำหุ้นสามัญของบริษัทเข้าจดทะเบียนเป็นหลักทรัพย์จดทะเบียนในตลาดหลักทรัพย์แห่งประเทศไทยหรือตลาดหลักทรัพย์เอ็ม เอ ไอ

ทั้งนี้มติดังกล่าวจะนำเสนอต่อที่ประชุมสามัญผู้ถือหุ้นประจำปี พ.ศ. 2565 ในเดือนมีนาคม พ.ศ. 2565 เพื่อพิจารณาอนุมัติ